Öləndən sonra nələr olacaq? - Simran Qədim\n14:50 26 İyul 2019 510 dəfə oxunub\nKulis.az Simran Qədimin “Ekrandakı mən” hekayəsini təqdim edir.\nGecədən bəri təzəcə düşən qırx dərəcə qızdırmadan birtəhər özümə gəlib, əlimdə telefon yerimdə uzanmışdım. Nə qədər dava-dərman qəbul edib, bitki çayları içmişdimsə də, xeyri yox idi. Asqırıb-öskürməyim, başımın ağrıması, bədənimin qırılması məni lap üzüb əldən salmışdı. Lənətə gəlmiş bu qriplər! Hər il mutasiya olunub təzə-təzə formalarda ortaya çıxır elə bil. Telefonumun şarjı bitmək üzrə idi, amma narahat olmağa dəyməzdi. Notbukumu götürüb dizimin üstünə qoydum, yuxarı sol küncdəki düyməni basıb yandırdım. Gününü sosial şəbəkələrdə keçirənlərdən deyiləm, dərslərdən imkan tapan kimi bədii kitabla, sənədli filmlərlə-filan da maraqlanıram. Amma buna indi nə halım vardı, nə də həvəsim.\nDedim, Skaypa girib Türkiyədə təhsil alan xalaoğluyla danışım, çoxdan idi xəbər almırdım ondan. Birdən, necə oldusa ekranda pəncərə açıldı ki, mənimlə bağlantı qurmaq istəyən biri var. Kim olduğuna diqqət etməyib razılaşdığımı bildirdim. Yəqin əlim dəymişdi; qəfil kompüterin kamerası açıldı, ekrana mülayim nəzərlərlə mənə baxıb gülümsəyən bir qoca çıxdı. Diksinən kimi oldum. “Bu hardan çıxdı belə, o da məni görürmü?” – deyə fikirləşirdim ki, qoca ciddi tərzdə, aydın bir səslə dilləndi:\n- Salam, necəsən, bala?\n- Salam, yaxşıyam, - kəkələyə-kəkələyə səsimi çıxarıb, nə baş verdiyini anlamağa çalışdım. Bu adamı tanımırdım axı, yəqin nəsə səhv olmuşdu. Balaca uşaq kimi tez pəncərəni bağlamaq düz çıxmazdı. Ağzımı doldurub, “bağışlayın, müəllim, səhv oldu deyəsən” demək istəyəndə qoca sözümü ağzımda qoydu:\n- Yaman təəccüblə baxırsan üzümə. Məni tanımadın yəqin.\nİxtiyarsız, başımı ekrana uzadıb gözlərimi kişinin üzündə gəzdirdim. Qəribə idi, bu adamın sifəti mənimkinə çox oxşayırdı. İri, mavi gözlər, sivri burun, yanağında kiçik xal, tanış gülümsəmə. Üz cizgiləri qırışmış olsa da, sanki mənimkinin eynisi idi, təkcə saçının tökülüb, kənarlarının ağarması ilə fərqlənirdi. Təəccüb içində dalbadal gözlərimi qırpıb, key-key baxırdım. Qoca təzədən dilə gəlib ağır-ağır, bir baba doğmalığıyla dedi:\n- Mən sənəm, bala.\nQulaqlarımın səhv eşitdiyini düşünüb gülümsündüm:\n- Necə, başa düşmədim.\n- Mən sənəm. Mən sənəm... - qoca hər iki sözü ayrı-ayrılıqda vurğuyla tələffüz edərək təkrarladı.\nHeç nə anlamadan qaşlarımı çatmışdım. Necə yəni “mən sənəm”? Bu ifadə çox anlaşılmaz, mənasız, absurd idi. Ya kişinin başı qaçmışdı, ya da məni ələ salırdı sadəcə.\n- Bağışlayın, müəllim, anlamadım. Necə yəni mən sənəm? Yəni ki, siz mənsiniz? – dilim topuq vura-vura, daha dəqiqi, beynim dolaşa-dolaşa soruşdum.\n- Elə dediyim kimi, sözün gerçək anlamında. Mən sənəm - qoca tam ciddi tərzdə danışıb sözündən geri durmadı.\nYenə də gülümsündüm, daha doğrusu, gülümsünməyə çalışdım. Əlbəttə, bu sadəcə zarafat idi, başqa da nə ola bilərdi ki?! Aramızdakı qəribə oxşarlığı qoca da sezmişdi yəqin, ona görə belə deyirdi. Amma mənim çox təəssüf ki, vaxt öldürməyə bəhanə arayan təqaüdçü babayla heç bir işim yox idi.\nBarmağımı klaviaturanın aşağısındakı sensorda gəzdirib bağlantını kəsmək istədim, amma qocanın səsi yenə mane oldu:\n- Sən niyə heç dinib-danışmırsan? Olmaya sağollaşmaq istəyirsən, hə? Hardandır səndə bu tələskənlik?\n- Belə baxma üzümə, ağlından keçənləri lap kitab kimi oxuyuram, - qocanın üzünə həlim bir təbəssüm yayılmışdı. - Kim olduğumu, durduq yerə hardan çıxdığımı, səndən nə istədiyimi düşünürsən. Görən mən səni ələmi salıram? Bir də aramızdakı əsrarəngiz oxşarlıq məsələsini fırlayırsan başında. Burda təəccüblü heç nə yoxdur, ümumiyyətlə, müasir dünyada nəyə heyrətlənmək olar ki? Belə deyək də, adicə telefonda bir şəklin başına min oyun gətirmək olur. Götürək sənin özünü: çəkdiyin selfiləri proqrama verib haldan-hala salmamısanmı heç? Saçı uzadıb-qısaltmaq, üzə bığ-saqqal qoymaq, nə bilim, sifəti qocaltmaq-filan. Yox, mən hansısa proqramın tərkib hissəsi olduğumu demirəm, səhv başa düşmə. Əslində virtual varlıq olsaydım belə, boynuma almazdım. Nə isə, gəl bunları boş verək. Mən sənəm və öz cavanlığımla söhbətləşmək çox xoşdur.\n- Axı... bu necə ola bilər?\n- Gəl səninlə həyatdan, yaşamdan danışaq. Doxsana yaxın yaşım var, fikirlərim maraqlı olmalıdır hər halda. Qocalığınla görüşmüsən, necə də maraqlı olmasın ki?! Ahh, bayaqdan təkcə mən danışıram. Sən də səsini çıxart, sualın varsa ver, çəkinmə.\nMən, sanki hipnoz altına düşübmüş kimi, ağzım açıq ekrana baxılı qalmışdım. Nə deyəcəyimi, nə danışacağımı bilmədən bir neçə saniyə susandan sonra axır, birtəhər özümü toplayıb kəkələyə-kəkələyə dilləndim:\n- Mən... əgər siz mənsinizsə, onda mən də siz olmalıyam. Axı həyatda belə şey yoxdur.\n- Dayan, dayan bir! Orda məsələ fərqlidir bir az. Mən sənəm, amma sən mən deyilsən, - onsuz da qarışıq başımı qoca lap çaşbaş salıb əminliklə dedi.\n- Necə yəni? Bu nə deməkdir belə?! - mən tamam hövsələdən çıxıb qaşlarıma düyün vurdum. Məntiqlə baxanda o mən idisə, mən də o olmalı deyildimmi? Ümumiyyətlə, bu adamın sayıqlamalarını niyə dinləməliydim ki? Dərindən nəfəs aldım. Hansısa sirli qüvvə, ya adicə maraq hissi məni söhbəti davam etdirməyə səslədiyindən dinməz-söyləməz qocanın ağzından çıxacaq növbəti sözlərə diqqət kəsildim.\n- Səni başa düşürəm, məntiqlə baxanda düz deyirsən. İkimiz də bir adam olmalıyıq. Amma rasionallıqdan kənar, ya da ağlın fövqündə, əlavə qavrama gücü tələb edən hallar da olur. Guya həyatdakı hər şeyi beləmi yaxşı dərk edirik? O qədər cavabsız suallar çıxır ki qarşımıza. Məsələn, elə həyatın özü: Kimik biz? Nə gəzirik bu dünyada? Məqsədimiz, məramımız nədir? Ümumiyyətlə, hansısa missiyamız olmalıdırmı? Yoxdursa, bəs onda yaşamın nə mənası var? Məna öz-özlüyündə nədir ki? Mənasızlığı insanlar mənalandırmırmı səncə? Digər yandan, biz həyatımızı necə qurub yaşamalıyıq, əsas olan nələrdir? Axı sənin doğru bildiyin mənim üçün yanlış, ya da əksinə ola bilər. Heç bu mövzularda düşünmüsənmi?\n- Belə... arada fikirləşirəm, ancaq...\n- Bilirəm, bilirəm, bu sualları başında çox çək-çevir eləmisən. Amma konkret cavab yoxdur ortada, - qoca, mənə fürsət vermədən öz danışığına davam etdi:\n- Qoy sənə başqa suallar da verim: Məsələn, bizim həyatdakı məqsədimiz nələr ola bilər: pulmu, gücmü, insanlıqmı? Bəlkə əbədi iz qoymaq, ya səssiz-səmirsiz yaşamaq? Bəs bunların özləri necə məfhumlardır ayrı-ayrılıqda? Pul – hansı miqdarda? Güc – kimə, dünyaya hökm edəcək qədərmi? İnsanlıq - onun sərhədləri hardadır, göstərə bilərsənmi? Əbədi iz qoymaq – necə, nə cür, alimlik, ya fatehlik? Bəlkə özümüz üçün yaşayaq sadəcə?\n- Siz... axı niyə danışırsınız bunları mənə...\n- Ya bəlkə hər şeydən az-az olmalıdır. Bir az pul, bir az güc, bir az da insanlıq. Bəs hansı nisbətdə? Ağlımız kəsən kimi yaşayaq, ya kitablarda yazılan kimi? Cavab kitablarda yazılandırsa, hansı kitab? Ağlımız kəsən kimidirsə, o bizi yanlışlığa yuvarlaya bilməzmi? Antik dövrlər yaxşı idi, orta əsrlər, ya müasir çağ? İnsanlıq hara gedir? Miflər, utopik düşüncələr və xislətimizin reallıqları. Digər yandan, guya Yer kürəsinin, ya kainatın səndən xəbəri varmı?\n- Var... yoox, yoxdur!\n- Hamımızı düşündürən təməl sual: doğulmamışdan qabaq harda idik, öləndən sonra nələr olacaq? Zaman özü nədir? Bir saniyə azdır, ya çox? Bizim üçün azdır, bəs başqa canlılar – həşəratlar, hüceyrələr üçün? Saniyəni milyon, milyard yerə bölsək bəs? Onda necə olacaq? Mikroorqanizmlər, atomlar, fotonlar; qara dəliklər, qalaktikalar, kainat... İstəsən, daha nə qədər şeylər sadalamaq olar, o qədər mətləblər var ki.\nMən yerimdəcə donub qalmışdım, qoca bu qədər fikri ara vermədən, birnəfəsəcə üyüdüb tökdü. Sözsüz ki, dediklərinin hamısı ayrı-ayrılıqda ağlımdan keçən mövzular idi. Amma cavab tapa bilmirdimsə, baş çatlatmağın da mənasız olduğunu düşünürdüm. İndi isə bu qədər sual yağış kimi üstümə yağmışdı, bir anlıq havam çatmadı elə bil.\nAz sonra qoca müdrik bir dərviş ədasıyla təzədən dilə gəldi.\n- Bu mövzulara toxunmuram ki, səndən cavab alam. Ya imtahanda deyilsən, bala, narahat olma. Onsuz da min illər boyunca o qədər filosoflar, alimlər olub ki gecə-gündüz baş çatladan. Onların ortaq bir məxrəcə gəlib tapa bilmədiyi suallara bizmi cavab verəcəyik? Əlbəttə ki, yox! Sadəcə bir insan kimi belə şeyləri daim düşünməyini istəyirəm. Gərək müdriklərin fikirlərini oxuyub öyrənəsən, az-çox tanış olasan ömürlərini bu mövzulara həsr etmiş adamlarla. Ən azından kimliyini, varlığını dərk edib, insan olduğunu unutmamaq üçün.\nQoca, şövqlə başladığı fəlsəfi düşüncələrini bir az da davam etdirib, söhbətin səmtini qəfil dəyişdi. Bir bu qədər də tarixdən, bəşəriyyətin yaranmasından, elmi-texnoloji yeniliklərdən, insan psixologiyasının, xislətinin dərinliklərindən danışıb, mövzuyla bağlı saysız misallar çəkdi, analogiyalar apardı. Eşitdiklərimi qavramaq gücündə olmadığımdan qorxub-çəkinsəm də, onun səlis, aydın nitqi məni heyrətə salmışdı, gözəl bir musiqi parçası dinləyirdim sanki. Qoca tək informasiya ötürmür, eyni zamanda onları mikroskop altındaymış kimi analiz edib, söz açdığı mətləblərin nüvəsinə varmağa çalışırdı. Arada elə fikrə düşdüm ki, həqiqətən də söhbətin sonunda bayaq dediyi kimi, min illərlə tapılmayan sirlərin üstü açılacaq.\n- Düzdür, bəlkə çox şeylərə toxunduq, ortada ancaq söz var. Amma dərinə getmək deyil məqsədim. Xırdalamağa başlasaq, gərək sabahacan danışaq, - qoca eyni enerjiylə monoloquna davam etdi: - Zamanla hamısını öyrənəcəksən, yavaş-yavaş, aylar, illər boyunca. Təki maraq hissini itirməyəsən, axtarışın, mütaliənin daşını atma. Bizi başqa canlılardan fərqləndirən də elə budur: düşünmək, öyrənmək, nəticə çıxarmaq qabiliyyəti. Oxuyub öyrəndikcə, bu mövzulara da münasibətin dəyişəcək. O biri tərəfdən, həyatını indidən qurmağa başla. Hələ cavansan, amma öz yolun olsun. Bilik çox olanda, yol cızmaq da asanlaşır. Örnək götürəcəyin adamlar tap. Bir də görəcəksən ki, dünənki sən dəyişib tamam başqa birinə çevrilib. Ya da illər keçib yaşlanacaq, amma bir addım da olsun qabağa getməyəcəksən. Elə yerindəcə sayacaqsan ömrü boyu. Öz uşaq ağlıyla həyatı qavrayan oğlan, sadəcə fiziki cəhətdən yaşlanacaq, zehni olaraq isə saqqalı uşaq olacaq həmişə.\n- Siz... aramızdakı oxşarlıq... mənim siz olmadığmı deyəndə nəyi nəzərdə tuturdunuz axı? - mən, axır bir fürsət tapıb bayaqdan cavabını ala bilmədiyim sualımı təkrar verdim.\n- Hə, gələk əsas məsələyə, - qoca da sanki elə bu anı gözləyirmiş kimi qımışaraq izah etməyə başladı: - Bilirsən, söhbətin əvvəlində niyə dedim ki, sən mən deyilsən, amma mən sənəm. Çünki mən vaxtilə sən olub çoxdan qocalmışam. Az-çox hörmətli, nüfuzlu bir adamam, özümə normal həyat qurmuşam. Ailəm, nəvələrim, hətta nəticəm də var. Sən isə hələ uzun ömür yaşayıb bu günlərə gəlməlisən. Nəticədə, hər şey məhz sənin özündən asılıdır: mənim kimi də ola bilərsən, tamam başqa cür də. Məsələn, ağzının danışığını bilməyən, damağında siqaret, sir-sifətindən zəhrimar yağan, əl-qol atıb özünü aparmağı bacarmayan bir kişiyə çevrilə bilərsən.\nSonda qoca söhbəti ədəbiyyata, bədii romanlara yönəldib bir sıra yazıçılardan söz açdı. Homerdən, Servantesdən, Tolstoydan və mənim də maraqla, sevə-sevə oxuduğum Borxesdən, onun dolanbaclı labirintlərindən danışıb dedi:\n- Gələcəyinin parlaq olacağına, bol-bol nailiyyətlər qazanıb, məndən də xoşbəxt bir ömür sürəcəyinə çox əminəm. İnanıram ki, bunda az-çox indiki söhbətimizin də payı olacaq, ara-sıra yada salacaqsan məni.\nQısa zamanda məni özünə heyran qoyan bu müdrik adamla söhbəti yekunlaşdırıb sağollaşdım. Hələ eşitdiklərimin təsirindən çıxmamışdım ki, ekranda bayaqkı kimi, mənimlə danışmaq istəyən biri olduğunu bildirən pəncərə açıldı. Özümdən ixitiyarsız, robot kimi kompüterin oxunu tərpədib razılaşma düyməsini basdım. Ekrana damağında siqaret, sir-sifətindən zəhrimar yağan bir qoca çıxmışdı.\n- Kimsən ə, sən? Nə ağzını ayırıb gözünü döyürsən mənə?! - qoca əl-qolunu ata-ata danışıb üstümə çəmkirdi.\nMən tez notbukun qapağını örtüb qırağa itələdim, yorğanı başıma çəkib bərk-bərk gözlərimi yumdum. Canıma üşütmə düşmüşdü birdən-birə, deyəsən, yenə axşama qızdıracaqdım.


Yaşadıqları əsrdən və adlarındakı bənzəyişdən başqa bu iki filosofu nə birləşdirir, görəsən? Amma bizi bu müqayisəni aparmağa vadar edən Azərbaycanın bəzi gənc fəlsəfə tədqiqatçılarının öz mədəni-mənəvi irsimizə, elmi-fəlsəfi fikir tariximizə pessimist və hətta inkarçı münasibət bəsləməsidir. Bu, həm də ona görə önəmlidir ki, belə əhval-ruhiyyə təkcə ayrı-ayrı şəxslərdən deyil, bütövlükdə fəlsəfi mühitimizdə, hətta ümumiyyətlə, düşüncə tərzimizdə qərarlaşmış olan müəyyən tendensiyadan xəbər verir.\nArtıq bir ildir ki, Azərbaycanda prezidentin sərəncamı ilə akademik Heydər Hüseynovun 100 illik yubileyi qeyd edilir və bu münasibətlə müxtəlif konfranslar, müzakirələr keçirilir. ANS TV-də də "Dahilərin divanı" verilişinin növbəti buraxılışı Heydər Hüseynova həsr olunmuşdu.\nHeydər Hüseynov irsinə kifayət qədər bələd olduğuma görə, mən bu verilişə onun haqqında hansı isə əlavə bilgi almaqdan daha çox, sadəcə müasirlərimizin onu nə dərəcədə mənimsəyə və dəyərləndirə bildiklərini öyrənmək üçün baxdım. Baxdım və xeyli məyus oldum. Çünki mütəxəssis qismində dəvət olunmuş şəxslər Heydər Hüseynovun xidmətlərindən bu dərəcədə bixəbərdirlərsə, deməli, geniş ictimaiyyət daha çox xəbərsizdir.\nYeri gəlmişkən, "Dahilərin divanı" barədə. Xalqımızın mədəniyyət, fikir və qəhrəmanlıq tarixindən, böyük şəxsiyyətlərindən söhbət açan bu veriliş efiri bürüyən şoular kontekstində, heç şübhəsiz, müsbət təsir bağışlayır. Daha doğrusu, ideya özü müsbətdir. Amma təəssüf ki, bu ideyanın realizasiyası yenə də şou elementlərinə söykənir. Əlbəttə, "həqiqət mübahisələrdə üzə çıxır", dialoq monoloqdan daha effektlidir. Bunları mən də qəbul edirəm. Efirdə geniş yayılmış yeknəsəq düşüncəni, hər şeyin ancaq çəhrayı rəngdə təqdimatını, monotonluğu bir tamaşaçı kimi mən də sevmirəm. Amma söhbət görkəmli şəxslərdən gedəndə fikir müstəvisində hərrac elementləri xoş təsir bağışlamır. Yəni bir ifratdan uzaqlaşıb başqa ifrata keçmək də arzuolunmazdır. Mübahisələr, əlbəttə, olmalıdır, lakin sanki ssenari üzrə quraşdırılmış şəkildə, həm də səthi yanaşmaların sayəsində deyil, dərinə getdikcə üzə çıxan fərqlərdən doğmalıdır.\nGörünür, tamaşaçıların səviyyəsi haqqında pessimist münasibət o dərəcədə kök atmışdır ki, qarşıdurma, intriqa, dedi-qodu olmasa tamaşaçı baxmaz, - deyə ehtiyatlanmaq üzündən bu veriliş mahiyyətinə uyğun gəlməyən bir formada təqdim olunur. Buraya aparıcı diktatını, onun söhbətləri məhz öz istədiyi səmtə çəkmək və dəvət etdiyi şəxslərdən bir baş yuxarı olduğunu göstərmək cəhdlərini də əlavə etsək, bu gözəl ideyanın əslində bir qədər təhrif olunduğu daha çox nəzərə çarpar. Düzdür, haqqında bəhs etdiyimiz verilişdə aparıcı həqiqətən dəvətlilərdən daha hazırlıqlı idi, lakin bu, aparıcınınmı üstünlüyündən, yoxsa dəvətlilərinmi hazırlıqsız gəlməsindən doğurdu, - deyə bilmərəm. Bircə şey aydın idi ki, Heydər Hüseynov nəinki dahi, heç ümumiyyətlə ciddi bir tədqiqatçı və təşkilatçı kimi də təqdim oluna bilmədi. Verilişdə onun Heydəgərlə, oxunduğu kimi desək, Haydeggerlə haqsız bir müqayisəsinə isə münasibət bildirməmək mümkün deyil.\nƏgər dünya fəlsəfəsində Aristotel varsa, Dekart varsa, Kant varsa, Haydegger varsa, biz öz görkəmli fəlsəfə tədqiqatçılarımızı aşağılamalıyıqmı, yaxud öz milli fəlsəfi fikrimizə biganəlikmi göstərməliyik? Bu gün Qərb dünyası yeni ideyalardan kasadlıq çəkirsə və üzünü yenidən Şərq fəlsəfəsinə tutursa, bizsə tərsinə, özümüzü öyrənməkdən imtinamı etməliyik? Bu başqa məsələ ki, biz gərək özümüzə qapanmayaq və dünya fəlsəfi fikrini də öyrənək. Elə Haydeggeri də.\nBəli, Haydegger böyük filosofdur. Fəlsəfənin elmi-fəlsəfi sistem kimi formalaşmasında böyük xidmətləri vardır.\nLakin mən sual edirəm. Haydegger dünya fəlsəfəsi bir yana dursun, alman fəlsəfəsində nəyin başlanğıcını qoyub? Hansı böyük fəlsəfi məktəbin təməlində dayanır? Hansı xalqı qəflət yuxusundan oyatmağa çalışıb? Hansı xalqın öz keçmişi nümunəsində ona milli özünütəsdiq impulsu verib? Yaxud bütövlükdə düşüncə tərzində bir inqilab sayıla biləcək ictimai təbəddülat yaradıbmı? Xalqı fəlsəfi və ictimai-siyasi özünüdərk səviyyəsinə yüksəltmək kimi ağır bir yükün altına giribmi? Öz əqidəsi yolunda ölüm şərbəti içibmi, yoxsa faşizm rejimi ilə rahatca əməkdaşlıqmı edib? Bunları ona görə soruşuram ki, dahilik təkcə fəlsəfə yazmaqla olmur, həm də əqidə qəhrəmanlığı tələb edir.\nDigər tərəfdən, Haydegger Leybnitsi olan, Kantı olan, Hegeli olan bir xalqın nümayəndəsidir. Və adlarını çəkdiyim və çəkmədiyim neçə-neçə böyük filosofun sırasında dursa, heç də həmişə birinci olmayacaq. Hətta öz dövründə də mənsub olduğu fenomenoloji təlimi də o yaratmayıb və öz müasiri E.Husserlin tələbəsi kimi tanınır. Dil fəlsəfəsi, linqvistik analiz, hermenevtika kimi sahələrdə də ya Vitqenşteyndən, ya Şleyermaxerdən sonra gəlir. Hətta ekzistensializmi də Haydegger yaratmamışdır. Burada böyük bir filosoflar dəstəsinin; K.Yaspersin, Q.Marselin, J.P.Sartrın və s.nin birgə səyləri nəzərə alınmalıdır.\nVə nəhayət, Haydegger onu yetişdirən böyük alman xalqının böyük fəlsəfi ənənələrinə söykənməkdən əlavə, onu qiymətləndirə bilən, ona dəstək verən yüzlərcə böyük filosofun əhatəsində və "əlləri üzərində" bu mərtəbəyə qalxmışdır.\nHaydegger ona qədər yüksək səviyyədə qurulmuş olan hazır fəlsəfə mühitində yazıb yaratmış və ancaq yaradıcılıqla məşğul olmuşdur. 87 il ömür sürən həyatının 65 ilini məhz fəlsəfi tədqiqata həsr edə bilmişdir. Heydər Hüseynovun isə belə rahat, məqsədyönlü tədqiqat üçün heç bir ay da sərbəst vaxtı olmamışdır. O, fəlsəfə sahəsində nə yazıbsa, ancaq iki daş arasında yazmışdır.\nYadımdadır, böyük Azərbaycan riyaziyyatçısı Lütfi Zadənin 75 illiyini qeyd etmək üçün Bakıda bir toplantı keçirilirdi. İştirakçılar onun haqqında ürəklərindən gələn gözəl sözlər dedilər. Mən isə sadəcə bir sual verdim: - Necə düşünürsünüz, əgər o, Amerikaya köçməsə idi, ya Azərbaycanda, ya İranda qalsa idi, Zadə ola bilərdimi? Təbii ki, yox. Onda heç olmazsa, bir onun etnik mənşəyindən danışanda, bir də ona şərait yaradan, onu bu mərtəbəyə qaldıran mühitdən, Amerikadan danışaq.\nBəli, alimin də öz genetik potensialını reallaşdıra bilməsi üçün münbit mühit lazımdır. Haydegger üçün bu mühiti yarandanlar var idi. Heydər isə mühitin özünü yaradan idi.\nBəli, 37-ci ildən sonra Azərbaycanda mədəni-mənəvi mühit də, fəlsəfi fikir məkanı da xışlanmış, şumlanmış bir sahəni xatırladırdı. Bu məkanı, bu mühiti Cavidlərdən, Cavadlardan təzəcə "təmizləmiş", başqalarına da görk etmişdilər. Belə bir vaxtda millətə xidmət olsa-olsa, bədii obrazlara, notlara bürünərək, labirintlərdən keçərək, dolayısı ilə söylənə bilərdi. Necə ki, bunu Üzeyir bəylər, Səməd Vurğunlar edirdi. Amma Heydər Hüseynov şair yox, bəstəkar yox, filosof idi. O, fikirlərini daha aşkar şəkildə demək məcburiyyətində idi.\nBu gün ancaq ictimai-siyasi fikir tarixinin öyrənilməsi ilə və fəlsəfədən sadəcə bir dünyagörüşü kimi bəhs etməklə kifayətlənməyərək, müasir fəlsəfənin mürəkkəb problemlərindən, elmiləşmiş fəlsəfədən yazan tədqiqatçılar da var. Lakin onların heç biri nəyi isə sıfırdan başlayaraq yaratmır. İndiki fəlsəfəçilər nə vaxtsa məhz Heydər Hüseynov tərəfindən əsası qoyulmuş fakültələrdə, institutlarda, az-çox dərəcədə formalaşmış bir mühitdə yazıb-yaradırlar.\nHeydər Hüseynovun dövründə, marksist-leninçi fəlsəfənin hakim olduğu bir şəraitdə və hər hansı bir millətçilik təzahürünə görə insanların təqib edildiyi bir mühitdə milli-fəlsəfi fikirdən danışmaq və onu sanki marksizmə alternativ bir dünyagörüşü kimi təqdim eləmək, təbii ki, Kremlin maraqlarına uyğun ola bilməzdi.\nHeydər Hüseynovun faciəsi nə üçünsə və kimlər tərəfindənsə Şeyx Şamillə, onun apardığı milli-azadlıq hərəkatına münasibətlə əlaqələndirilir. O vaxt bunu Mircəfər Bağırov belə edirdi. Bəs bu gün biz nə üçün bu amilin əsas səbəb kimi göstərilməsi ilə razılaşırıq? Axı, bu, daha çox dərəcədə bəhanə idi. Əsas səbəb isə Heydər Hüseynovun açılmış imkanlardan əlahiddə dərəcədə istifadə etməsi idi. Bəli, Mərkəzin məqsədi şumlanmış, yerlə-yeksan edilmiş bir mədəni-mənəvi məkanda bir millilik görüntüsü yaratmaq naminə üzdən gedən işlər idi. Lakin Heydər Hüseynov verilən fürsətdən "sui-istifadə" edir, millilik görüntüsü yaratmaq, hakim ideologiyanı sadəcə milli rənglərə boyamaqdansa, sözün həqiqi mənasında milli ruhun oyanışına xidmət edirdi. Milli fəlsəfi fikir tarixini önə çəkməklə və üstəlik bu sahədə kadrlar ordusu yaratmaqla milləti özünə qaytarırdı. (Bax, bu, alt qatdakı, ilk baxışda görünməyən səbəbdir.) M.Bağırovun Moskvanı qabaqlaması və xüsusi canfəşanlığı isə əvvəlki fəaliyyətinə və yüksək ideoloji hazırlığına görə Mərkəzin etimadını qazanmış bir şəxsin eyni zamanda millətin etimadını qazanması faktına qısqanclıqla yanaşmasından irəli gəlirdi. Şeyx Şamil əhvalatı çoxdan olub getmiş və həmin dövrdə artıq təhlükə doğurmayan bir söhbət idi. Bu baxımdan, Heydər Hüseynova münasibətin bir epiqrafla bağlanması onun rolunu və çoxşaxəli fəaliyyətinin əhəmiyyətini qat-qat aşağı salır.\nBu yazıda bizim məqsədimiz Heydər Hüseynovun xalq qarşısında xidmətlərini işıqlandırmaq deyil. Bu barədə öz fikirlərimizi biz əvvəllər də şərh etmişik. Narahatlıq yaradan odur ki, gənclərimiz nə Heydər Hüseynovun öz əsərlərini, nə də onun haqqında yazılmış olanları oxumadan fikir yürüdürlər. Fəlsəfi tədqiqat işi aparmazdan öncə bu fəlsəfə üçün bir məkan və mühit hazırlanması zərurətini, elmin institutlaşmasına olan ehtiyacı, elm təşkilatçılığını dəyərləndirə bilmirlər. Haydeggerləri yetişdirə bilmək üçün əvvəlcə onların mühitini yetişdirmək lazımdır. Elmi-fəlsəfi mühit formalaşdırmaq və milli fəlsəfi düşüncə yolunu işıqlandırmaq isə yeni fəlsəfi təlim yaratmaqdan az iş deyil.\n"İşə başlamaq işin yarısıdır". Heydər Hüseynov işin ən azı yarısını gördü, həm də böyük əzmlə, bir xalqın milli qüruru üçün, özünü dərk etməsi üçün və irəliyə baxa bilməsi üçün nə lazımdırsa, hamısını etdi. Sonrakı işi isə biz görməli idik. Əgər hələ indiyədək Haydeggerlərin fəlsəfəsinə alternativ təlimlər yarada bilmiriksə və hətta onları bütləşdiririksə, buna Heydər Hüseynov neyləsin?!\nHeydər Hüseynovları dəyərləndirməyin və yaşatmağın yeganə yolu isə bu gün ölkəmizdə müasir fəlsəfi fikrin varlığını təmin etməkdir.\nE-mənbə / link: http://xariciedebiyyat.azeriblog.com/2009/06/18/sxelilov-heyder-huseynov-ve-martin-heydeger


Fəllücədən minlərlə sakin qaçır\nFəllücədən qaçan qadın\nBMT bildirir ki, İraq ordusu Fəllücə şəhərinin İslam Dövləti (İŞİD) ekstremist qrupundan azad olunduğunu elan edəndən sonra minlərlə sakin şəhəri tərk edib.\nBMT-nin qaçqınlar agentliyinin İraqdakı təmsilçisi Bruno Geddo iyunun 19-da deyib ki, agentlikləri “bu sürətlə inkişaf edən durumla müzakirə aparırlar”. Onun sözlərincə, növbəti günlərdə daha bir qaçqın dalğası görünür, belə ki, minlərlə sakin Fəllücədə qalmaqdadır.\nŞəhərdə kəskin döyüşlər gedir, antiterror qüvvələri şəhəri qalan yaraqlılardan təmizləməyə çalışır. İraq komandirinin dediyinə görə, güclü toqquşmalara baxmayaraq, İraq qüvvələri irəliləməkdədir.\nİraqın Baş nazri HAidaer al-Abadi iyunun 17-də qələbəni elan edib, xüsusi qüvvələr bir neçə həftəlik döyüşlərdən sonra Fəllücənin böyük hissəsini tutub.


Azərbaycanda özəl ali təhsilin bünövrəsini qoyan Azərbaycan Universiteti 1991-ci ildə təsis olunmuşdur.\nDövlət Ali Ekspert Komissiyasının 3 mart 1993-cü il tarixli, Təhsil Nazirliyi Kollegiyasının 8 aprel 1993-cü il tarixli qərarları ilə dövlət qeydiyyatına alınmış, 01 saylı Dövlət reyestrinə qəbul edilmiş və ona sertifikat verilmişdir.\nAzərbaycan Respublikası Nazirlər Kabinetinin 04 mart 1995-ci il tarixli 72 saylı qərarı ilə Nazirlər Kabineti yanında Dövlət Ali Ekspert Komissiyasının rəyinə əsasən, tərkibində orta ixtisas kolleci və ingilis dilli gimnaziya olmaqla, qeyri-dövlət Azərbaycan Universiteti Dövlət qeydiyyatına alınmışdır.\nAzərbaycan Respublikası Təhsil Nazirliyi Akkreditasiya Komissiyasının qərarına əsasən 24 fevral 2009-cu il tarixli 213 saylı əmrə əsasən ali təhsil müəssisəsi kimi təkrar akkreditə olunmuşdur.\nAzərbaycan Respublikası Təhsil Nazirinin 10.07.2009-cu il tarixli 929 saylı əmri ilə fəaliyyətinə verilmiş xüsusi razılığın müddəti daha 5 il uzadılmışdır.\n2016–cı il fevralın 24-də Azərbaycan Respublikasının İqtisadiyyat Nazirliyi “Azərbaycan Universiteti” Məhdud Məsuliyyətli Cəmiyyətinə Ali təhsil fəaliyyətini müddətsiz davam etdirməyə icazə vermişdir.\nAzərbaycan Respublikası Təhsil Nazirliyi Akkreditasiya Şurasının qərarına əsasən Nazirliyin 20 iyul 2018 - ci il tarixli, F-520 nömrəli əmri ilə özəl ali təhsil müəssisəsi kimi 5 (beş) il müddətinə təkrar akkreditə olunmuşdur.\nPedaqoji elmlər doktoru, professor Fərahim Sadıqov 2006-2007-ci illərdə;\nİqtisad elmləri doktoru, professor, AMEA-nın müxbir üzvü, AMEA-nın İqtisadiyyat İnstitutunun İqtisadi tədqiqatların riyazi təminatı şöbəsinin müdiri Akif Musayev 2007-2011-ci illərdə;\nYazıçı-dramaturq, fizika-riyaziyyat elmləri namizədi, dosent Aslan Qəhrəmanlı 2011-2012-ci illərdə Azərbaycan Universitetinin rektoru vəzifəsini icra etmişdir.\n1 may 2012-ci il tarixindən 28 yanvar 2015-ci il tarixinədək Azərbaycan Universitetinin rektoru Azərbaycan Respublikası Milli Məclisinin II çağırış millət vəkili, iqtisad elmləri namizədi Eldar Qəhrəmanov olmuşdur.\n28 yanvar 2015-ci il tarixindən 13 mart 2017-ci il tarixinə qədər Azərbaycan Universitetinin rektoru vəzifəsini hüquq üzrə fəlsəfə doktoru Fərid Əhmədov icra etmişdir.\n13 mart 2017-ci il tarixindən isə Azərbaycan Universitetinin rektoru vəzifəsinə Səadət Əliyeva təyin olunmuşdur.\nAzərbaycan Universiteti öz fəaliyyətində Azərbaycan Respublikasının Konstitusiyasını, “Təhsil haqqında Azərbaycan Respublikasının Qanunu”nu, Azərbaycan Respublikası Prezidentinin fərman və sərəncamlarını, Azərbaycan Respublikası Nazirlər Kabinetinin qərar və sərəncamlarını, Azərbaycan Respublikası Təhsil Nazirliyinin əmrlərini, kollegiya qərarlarını və Universitetin nizamnaməsini rəhbər tutur.\nAzərbaycan Universitetində ali təhsil “Təhsil haqqında Azərbaycan Respublikasının Qanunu” və Azərbaycan Respublikası Nazirlər Kabinetinin 23 aprel 2010-cu il tarixli, 75 saylı qərarı ilə (Ali təhsil pilləsində dövlət standartı və proqramı) tənzimlənir.\nUniversitet 2006-cı ildən başlayaraq Bolonya bəyannaməsinin tələbləri əsasında fəaliyyət göstərir. Tədrisin təşkili, tələbələrin qiymətləndirilməsi Avropa Kredit Transfer Sisteminin (AKTS) tələblərinə uyğunlaşdırılmışdır.\nTədris Azərbaycan və ingilis dillərində aparılır. İngilis dilində tədris olunan ixtisaslara qəbul olan tələbələr üçün bir il dil hazırlığı proqramı tətbiq olunur.\nAzərbaycan Universitetində ali təhsilin hər üç pilləsində kadr hazırlığı həyata keçirilir. Bakalavriat pilləsi üzrə 21 ixtisas, magistratura pilləsi üzrə MBA daxil olmaqla 20, doktoranturada 11, dissertanturada 18 ixtisaslaşma üzrə qəbul aparılır. Bakalavriat səviyyəsi üzrə tələbələrin sayı 1581, magistratura tələbələrinin sayı 149, doktorantların sayı 24, dissertantların sayı 37-dir. Hazırda tələbə sayı 1730-dur.\n1995-2020-ci illər ərzində bakalavriat pilləsi üzrə 4547, 1999-2020-ci illər ərzində magistratura pilləsi üzrə 599 nəfər məzun olmuşdur.\nAzərbaycan Universiteti “Erasmus+”, “Mevlana”, DAAD (Alman Akademik Mübadilə Xidməti) beynəlxalq mübadilə proqramlarının üzvüdür. “Erasmus+” proqramı tələbələrə Türkiyə və Avropanın qabaqcıl universitetlərində qısa müddətli təhsil imkanı qazandırır. “Mevlana” proqramı Türkiyə universitetləri, DAAD isə Almaniya universitetləri ilə akademik mübadiləyə şərait yaradır.\nAzərbaycan Universiteti Sosial iş ixtisasını tədris edən ilk özəl universitetdir. Bu ixtisasın tədrisinə 2009-cu ildə başlanmışdır.\nUniversitet kompüter biliklərini beynəlxalq səviyyədə təsdiq edən ECDL sertifikat proqramının (European Computer Driving Licence) Azərbaycandakı rəsmi Akkreditasiya Olunmuş Test Mərkəzi olaraq, eyni zamanda ingilis dili biliklərini beynəlxalq səviyyədə təsdiq edən PTE (Pearson Test of English) proqramının imtahan alt mərkəzi kimi təsdiq olunmuşdur.\n2019-cu ildə Ukraynanın Xarkov Milli Radioelektronika Universiteti ilə birgə Beynəlxalq İkili Diplom Proqramı təsis olunaraq tətbiqinə başlanmışdır. Proqram bakalavriat və magistratura pillələri üzrə kompüter elmləri və kompüter mühəndisliyi ixtisaslarını əhatə edir.\n2019-cu ildən başlayaraq Universitetdə tələbələrin 4 ildə 2 fərqli ixtisas üzrə 2 diplom ala biləcəkləri Universitetdaxili İki Diplom (UDİD) Proqramı fəaliyyət göstərir.\n2019-cu ildə ISO 9001:2015 “Keyfiyyət İdarəetmə Sistemi” sertifikatını əldə edən Azərbaycan Universitetində tədris və idarəetmə beynəlxalq standartlar əsasında təşkil olunur.\nUniversitetin rektoru Səadət Əliyeva 2019-cu ilin dekabr ayında Təhsil naziri Ceyhun Bayramov tərəfindən “Bakı Dövlət Universitetinin 100 illiyi (1919-2019) Azərbaycan Respublikasının yubiley medalı” ilə təltif edilmişdir. Yubiley medalı ilə elm və təhsil sahələrində yüksək nailiyyətlər əldə etmiş, bu sahələrin inkişafına xüsusi töhfə vermiş şəxslər təltif olunurlar.


Domenlərin qeydiyyatı | FAQ | Hostimul.com | Səhifə - 7\nSubdomen nədir və nə üçün lazımdır?\nSubdomen əsas domen kimi domen adıdır. Subdomen istifadə edərək, əsas domen ilə yaratdığınız saytın eynisini yarada bilərsiniz. Subdomenin domendən əsas fərqi onun daha aşağı səviyyədə olmasıdır.\nMəsələn, bir domain adınız var: example.net. Bu domenə başqa bir domen əlavə etsəniz (support və ya shop), support.example.net və shop.example.net subdomenləri alınacaq.\nBir çox sayt sahibləri subdomenlərdən istifadə edir və üstünlüklərindən faydalanır. Məsələn, subdomenlər vasitəsilə saytınız axtarış sistemlərində daha yaxşı sıralanacaqdır, çünki axtarış sistemləri subdomenləri tamamilə ayrı bir sayt kimi görür. Eləcə də, subdomen vasitəsilə siz saytınızı mobil cihazlara uyğun optimizasiya edə bilərsiniz.\nDomen adı nə deməkdir?\nDomen adı saytınızın internetdəki adıdır. Domen adı vasitəsilə istifadəçilər saytınızı rahatlıqla tapa bilir. Domen adı iki əsas hissədən ibarətdir. Məsələn, Hostimul.com domen adı saytın adından (Hostimul) və domen uzantısından (.com) ibarətdir. Domen adı özündə hərflər və rəqəmləri ayrı-ayrılıqda, və ya birlikdə istifadə edə bilər.\nDomen adını nə vaxt yeniləmək lazımdır?\nYeni domen adını 1-10 il müddətinə qeydiyyatdan keçirə bilərsiniz. İstifadə müddəti bitdikdən sonra bir çox domen adları müəyyən bir müddət ərzində bərpa edilə bilər. Bu müddət iki həftədən 30 günə qədər davam edə bilər və bu müddət ərzində domenin hazırki sahibi onu yeniləyə bilər.


ABB 17 İyun Səhiyyə İşçilərinin Peşə Bayramına özəl kampaniya elan edib. Hər bir səhiyyə işçisi bu kampaniya çərçivəsində nağd pul kreditini Bankdan 18% faiz dərəcəsi ilə əldə edə bilər.\nMüxtəlif ehtiyacların qarşılanması üçün nəzərdə tutulmuş nağd pul kreditini ABB-nin bütün filiallarından almaq mümkündür. Bunun üçün sadəcə şəxsiyyət vəsiqəsi və əməkhaqqı kartı ilə bankın filiallarına yaxınlaşmaq kifayətdir. Əməkhaqqı kartının son 8 rəqəmini 8937 nömrəsinə göndərməklə də bankdan nağd pul kreditini sifariş vermək olar. Müştəri kampaniya barədə ətraflı məlumat üçün 937 nömrəli Məlumat Mərkəzinə zəng edə bilər.


Əskişəhərdə vertolyot hissələri istehsal edən zavodda yanğın | TRT Azerbaycan\nƏskişəhərdə vertolyot hissələri istehsal edən zavodda yanğın\nƏskişəhər Təşkilati Sənaye bölgəsində (Eskişehir Organize Sanayi Bölgesi - OSB) yerləşən Alp Aviasiya zavodunda (Alp Havacılık Fabrikası) yanğın çıxıb.\n04.05.2018 ~ 31.10.2021\nƏskişəhər Təşkilati Sənaye bölgəsi Teknoloji prospektində qurulan Türkiyə Ümumməqsəd Vertolyot Layihəsi çərçivəsində (Türk Genel Maksat Helikopter Projesi - TGMHP) “Sikorsky” vertolyotları üçün material istehsalı Alp Aviasiya zavodu müəssisələrində hələlik məlum olmayan səbəbdən yanğın çıxıb.\nZavoddan qara tüstülər yüksələrkən yanğını sördürmək üçün yanğınsöndürmə briqadaları sövq edilib. Binada tüstüdən əziyyət çəkənlər olduğu üçün bölgəyə çox sayda səhiyyə və xilasedici dəstələri də gətirilib.\nEtiketlәr: #Eskişehir Organize Sanayi Bölgesi - OSB , #Əskişəhər Təşkilati Sənaye bölgəsi , #Əskişəhər vertolyot hissələri istehsal edən zavod


Qadın hər axşam ərini dərmanla yuxuya verib, evə gələn məşuqu ilə...\n12 Dekabr 2014 14:28\n35 yaşlı kişi boşandıqdan bir gün sonra keçmiş həyat yoldaşından gələn bir telefon zəngi ilə yerlə-yeksan oldu.\nPublika.az Türkiyə mətbuatına istinadən xəbər verir ki, İzmir sakini H.A. xanımı N.S.-dan rəsmən ayrıldıqdan sonra keçmiş həyat yoldaşı ona şok etiraf edib.\nBelə ki, N.S. ərinə telefon açaraq «Sənə bir şey etiraf edəcəm. Hər axşam qəhvənə yuxu dərmanı atıb səni uyudurdum. Bu zaman evə gələn sevgilimi otaqlardan birinə aparıb onunla sevişirdim. Səhərə qədər onunla birlikdə olurduq. Sənsə bu vaxt mışıl-mışıl yatırdın» deyib.\nMəhz bu cür etirafdan sonra özünə gələ bilməyən ər evdə apardığı axtarış zamanı yad kişilərə məxsus alt paltarları və müxtəlif əşyalar tapıb. Eşitdiklərindən və gördüyü mənzərədən sonra qəzəblənən H.A. dərhal məhkəməyə üz tutub və keçmiş həyat yoldaşı barəsində 30 min lirəlik iddia qaldırıb.\nArvadı tərəfindən xəyanətə məruz qalmış ər məhkəməyə təqdim etdiyi iddia ərizəsində qeyd edib ki, o, evində apardığı axtarış nəticəsində yataq otağında ağ rəngli paketin içində başqa kişiyə aid olan alt paltarları və yuxu dərmanları tapıb. H.A. bundan sonra vəkilinə telefon açıb və ondan nə edəcəyi ilə bağlı məsləhət alıb. Vəkili ona dərhal məhkəməyə üz tutmağı tövsiyə edib.\nQeyd edək ki, məhkəməyə təqdim etdiyi iddia ərizəsində H.A. «Çətin işdə çalışdığım üçün hər gün evə gələndə həyat yoldaşım mənə yorğunluq qəhvəsi hazırlayırdı. Son zamanlar qəhvə içdikdən sonra qəfil yuxulayırdım. Səhər isə başağrısı ilə yerimdən oyanırdım. Arvadımın məni yuxuya verdikdən sonra məşuqu ilə sevişməsi heç ağlımın ucundan belə keçmirdi» deyə o vurğulayıb.


BASF, Master Builders Solutions markası ilə geniş diapazonda tətbiq işləri üzrə ehtiyaclarınız üçün xüsusi döşəmə üzlük sistemlərini təchiz edir. Sektorda 40 ildən çox təcrübəsi ilə BASF şirkəti müştərilərin ehtiyaclarına cavab verən yaradıcı və innovativ döşəmə üzlük məhsulları ilə bağlı layihə-tədqiqat fəaliyyətlərində lider mövqeyindədir. Döşəmə şəraitlərinin müxtəlif olması səbəbindən, məhsullarımız ideal döşəmə həllərini təmin etmək məqsədilə, texniki və estetik meyarları, maya dəyəri balansı, vaxt məhdudiyyəti və sürətli quraşdırma üzrə tələblərə cavab vermək üçün hazırlanmışdır.\nMasterTop sement əsaslı üzlüklər – qum, xüsusi sement, rəng pigmentləri və sərt doldurucu əsasında hazırlanan möhkəm sement əsaslı üst təbəqə üzlükləri. Onlar çox yüksək mexaniki müqavimət göstərirlər və bunun sayəsində tikinti layihələri üçün mükəmməl səmərəli həllər irəli sürərək zavodlar və anbarlar üçün olduqca münasibdirlər.\nMasterTop epoksid üzlüklər – kimyəvilər, yağ, duz və durulaşdırılmış turşu kimi korroziv mayelərə qarşı müqavimətləri, mexaniki dayanıqlıqları, asan təmizlənmələri və görünüşlərinə görə adətən zavodlarda və anbarlarda istifadə olunur.\nMasterTop Poliuretan üzlüklər – hamar döşəmə üzlük sistemləri çatlara və cızıqlara qarşı davamlı, ultrabənövşəyi şüalara qarşı müqavimət göstərən, çox güclü, estetik görünüşlü, iş qabiliyyətli və olduqca dayanıqlıdırlar. Adətən ictimai yerlərdə, pərakəndə satış yerlərində, təhsil və səhiyyə müəssisələrində istifadə olunurlar.\nUcrete sənaye təyinatlı döşəmə üzlükləri – qabaqcıl poliuretan döşəmə üzləmə texnologiyası sərt ətraf mühit şəraiti üçündür. 1300C-yə qədər bütünlüyünü qoruyaraq mexaniki, kimyəvi və istilik təsirlərinə qarşı yüksək səviyyəli müqavimət göstərir. Bu məhsul, 40 ildən çox müddət ərzində ciddi gigiyenik və təmizlik tələblərinə cavab verməklə özünü sübut etmişdir. Ucrete təhlükəli mühitlərdə uzun istismar müddətli döşəmə üzləmə həlləri təmin etdiyi üçün yeyinti və içki, kimya və əczaçılıq sənayesində geniş olaraq istifadə olunur.


Moskvada azərbaycanlı güllələndi – Analitik informasiya portalı\n14.04.2014 01:18 26.10.2020 16:48 Yenises.ru\t0 Şərh\nÖldürülənin 52 yaşlı Azərbaycan sakini Ənvər Həsənov olduğu müəyyən edilib. Mərhumu özünə məxsus “Mersedes”” markalı maşının sükanı arxasında vurublar.\nMoskva polisinin mətbuat xidməti hadisəni təsdiqləyib. Verilən əlavə məlumata görə cinayətkarlar azərbaycanlının başına və kürəyinə iki atəş açıblar.\nHadisə yerinə baxış zamanı güllə və qəlpələr, həmçinin öldürülən şəxsə aid böyük məbləğdə pul aşkar edilib.\nOnun hansı mötivdən öldürülüdüyü haqqında məlumat verilmir. hadisə ilə bağlı cinayət işi açılıb.\n← AZƏRBAYCAN ƏDƏBIYYATININ “CAHANDAR AĞASI”!\nSaat 4-də BMT TŞ Ukraynanın cənub-şərqindəki vəziyyəti müzakirə edəcək →\n24.05.2022 15:27 27.05.2022 12:24 Yenises.ru\t0


Müxalifət “Avronest”dən çıxmamaq tərəfdarıdır – Yenicag.Az\nAna Səhifə Siyasət Müxalifət “Avronest”dən çıxmamaq tərəfdarıdır\nMüxalifət “Avronest”dən çıxmamaq tərəfdarıdır\nYeni Çağ Media Qrupu – Sentyabr 16, 2015 - 15:23\nElman Fəttah: “Milli Məclisin “Avronest” fəaliyyətini dayandırması Azərbaycan dövləti, onun gələcəyi, həmçinin rejimin özünün taleyi üçün yaxşı heç nə vəd etmir”\nMais Səfərli: “Milli Məclisin Avropa Parlamenti ilə bağlı qəbul etdiyi qətnamə gerçəkliyi əks etdirir”\nBildiyimiz kimi, iki gün öncə Milli Məclis Avropa Parlamenti ilə bağlı qərar qəbul etdi.\nBurada göstərilir ki, qurum ölkəmizə qarşı qərəzli kampaniyalardan əl çəkməli, Azərbaycana qarşı konstruktiv addımlar atmalı, Avropa Parlamentinin nüfuzuna xələl gətirən fəaliyyətin qarşısı alınmalı, Azərbaycan nümayəndə heyətinin “Avronest” Parlament Assambleyasının iclaslarında iştirak edilməsinə son qoyulmalıdır. Habelə qərarda göstərilir ki, Nazirlər Kabineti Azərbaycanın məsul şəxsləri ilə bağlı sanskiya tətbiq olunacağı təqdirdə Avropa Parlamenti üzvlərinin ölkəmizə girişinə qadağa qoyulması məsələsinə baxsın.\nMəsələ ilə bağlı Yenicag.az-a açıqlamasında Müsavat Partiyası başqanının müavini Elman Fəttah bu qənaətdə olduğunu bildirdi ki, Milli Məclisin Avropa Parlamentinin Azərbaycanla bağlı qərarına aqressiv münasibət bəsləməsi ölkəmiz üçün yaxşı heç nə verməyəcək: “Bu addım rejimin isterik qərarlarından növbətisidir. Həm 1918-ci il Azərbaycan Cümhuriyyətinin quruluş fəlsəfəsi, həm 1991-ci il Müstəqillik Haqqında Konstitusiya Aktı birmənalı şəkildə Azərbaycanın inkişaf istiqamətini Avroatlantik məkanda gördüyünü bəyan edib. Bu Konstitusiya fəlsəfəsidir və dövlətin quruluş fəsləfəsində yer alıb. Uzun illər Avropa qurumları ilə insan haqları və demokratiya məsələsindəki mübahisələrin üzündən münasibətlərin yaxşı olmadığı bir müstəvidən hakimiyyət indi konfrantasiya müstəvisinə keçib. Bu həm Azərbaycan dövləti, həm onun gələcəyi, həmçinin rejimin özünün taleyi üçün yaxşı heç nə vəd etmir. Parlamentin bu qərarı Azərbaycanı Şimali Koreya səviyyəsində banan respublikalarına çevirmək cəhdindən başqa bir şey deyil. Milli Məclisin məsələyə “sürətlə” reaksiya verməyə çalışmasında hesab ki, edirəm Oqtay Əsədovun bir müddət əvvəl “Rusiyanın dostu” mükafatı almasının da nəticəsi olub. Əslində bu reaksiyaları həm də Kremlin reaksiyası hesab edirəm. Bakı Kremlin Avropaya qarşı reaksiyasını öz imzası ilə büruzə verdi”.\nYurddaş Partiyasının sədri Mais Səfərli isə parlamentin qərarının Azərbaycanın maraqlarına cavab verdiyini düşünür: “Azərbaycan sülhpərvər dövlətdir, yaranışından bəyan edib ki, qonşuları, dünyanın bütün dövlətləri və beynəlxalq təşkilatların hamısı ilə normal münasibətlər qurmaq istəyindədir. Amma gördüyünüz kimi Avropaya əl uzatsaq, ona nə qədər yaxşı münasibət göstərsək, ən böhranlı vəziyyətlərdə Avropaya yardım etsək də, buna rəğmən onlar ölkəmizə görün hansı münasibəti sərgilədi. Ona görə də düşünürəm ki, Milli Məclisin Avropa Parlamenti ilə bağlı qəbul etdiyi qətnamə gerçəkliyi, Azərbaycanın milli maraqlarını əks etdirir. Qərar milli maraqlarımızın qorunmasına yönəlik qərardır. Azərbaycan heç bir qüvvəyə boyun əyməyəcək”.


Azərbaycanda aksiz dərəcələri artırılıb\nBu gün +20 ° C\nRUBL - 0.0222\nEURO - 2.0331\nNEFT - 66.79\nTürkiyədə bu gün 354 nəfər COVID-19-dan həyatını itirib\nXaçmaz sakini münaqişə zəminində bıçaqlanıb\nEduard Məmmədova daha iki vəzifə verildi - FOTO\nPutin Zelenskini Moskvaya səfərə dəvət etdi\nRamazanın 10-cu gününün duası - İmsak və iftar vaxtı\nZelenski Rusiyanın Ukrayna ilə sərhəddən qoşunları geri çəkməsinə münasibət bildirib\nİrəvanda polislə etirazçılar arasında qarşıdurma: Saxlanılanlar var\n“Akıncı” PUA-nın ilk atış sınaqları keçirildi - VİDEO\nHadisə Ebruya görə "O səs Türkiyə"dən getdi\nTürkiyə və Gürcüstan XİN başçıları regional məsələləri müzakirə ediblər\n- + - 07/04/2021 22:39:00\nAzərbaycanda həyata keçirilən iqtisadi siyasət çərçivəsində aksiz dərəcələri mərhələli şəkildə artırılır.\n"Report" xəbər verir ki, bu barədə İqtisadiyyat Nazirliyi yanında Dövlət Vergi Xidmətinin açıqlamasında bildirilir.\nMəlumatda həmçinin deyilir ki, məqsəd sağlamlığa ziyan olan məhsulların istehlakının azaldılması və aksizli məhsullardan istifadə üzrə qarşıya qoyulan hədəflərə mərhələli şəkildə nail olmaqdır.\nNazirlər Kabinetinin 5 aprel 2021-ci il tarixli qərarı ilə “Azərbaycan Respublikasının ərazisinə gətirilən aksiz vergisinə cəlb olunan malların aksiz dərəcələrinin təsdiq edilməsi haqqında” 19 yanvar 2001-ci il tarixli qərarında dəyişiklik edilib. Dəyişikliyə əsasən:\nistehsal məqsədli tütünlər istisna olmaqla digər çəkməli tütünlər, “homogenləşdirilmiş” və ya “bərpa edilmiş” tütünlər, çeynənilən və ya buruna çəkilən tütünlər, habelə qəlyan üçün tütünlər aksiz vergisinə cəlb olunan malların siyahısına əlavə edilmiş və hər kiloqramına 30,0 manat olmaqla aksiz dərəcəsi müəyyən edilib;\nqızdırılma nəticəsində istehlak edilən (buxar) tütün və tütün məhsulları aksiz vergisinə cəlb olunan malların siyahısına əlavə edilmiş və 1000 ədədinə 12,9 manat olmaqla aksiz dərəcəsi müəyyən edilib;\ntərkibində tütün olan siqarillalar və tərkibində tütün əvəzləyicisi olan siqarillalar üzrə aksiz dərəcəsi 1 000 ədədinə 31 manatdan 43 manata;\ntərkibində tütün olan siqaretlər və tərkibində tütün əvəzləyicisi olan siqaretlər üzrə aksiz dərəcəsi 1 000 ədədinə 39 manatdan 43 manata;\nelektron siqaretlər üçün maye üzrə aksiz dərəcəsi hər litrinə 20 manatdan 100 manata qədər artırılıb.\nOxunma sayı: 529\n“AZAL” London istiqamətində xüsusi reyslərin icrasına başlayır\n"Gələn il İsraildə turizm bürosu yaratmaq istəyirik” - Mikayıl Cabbarov\nQarabağın inkişafında vacib amil: “Aeroportlar iqtisadi potensialdan istifadəyə imkan yaradacaq”\nTikinti materiallarının istehsalında artım: 3 ayda 10 faiz\nYağ idxalı artıb - RƏSMİ\nXankəndidə azərbaycanlıları əsir alacağını dəyən erməni separatçı “işdən” qovuldu\nHadrutda qənimət götürdükləri tankı Bakıdakı parkda görən əsgərlər: Sosial şəbəkənin maraqla izlədiyi FOTO\nTəhsil nazirinin müşavirindən Hüseynbala Mirələmova dəstək: “Hamı əxlaqlı imiş...” - FOTO\nTofiq Zülfüqarov: “Ermənilər Zəngəzur dəhlizini açmasa, Azərbaycan Laçın dəhlizini bağlayacaq”\nQarabağdakı erməni ordusunun sabiq komandanı: “Azərbaycan ordusu 3 istiqamətdə irəliləyirdi, Füzuliyə toplaşdıq ki...”\nAlimlər möcüzəvi ərzaq tapdı: Hər kəsin evində var və çox ucuzdur\nPrezident bu sahə ilə bağlı fərman imzaladı: DTX-ya göstəriş verildi\nNazim İbrahimovun qardaşı HƏBS EDİLDİ\nHərbi prokuror Xanlar Vəliyev “Tərtər işi”ndən danışdı


Oxunma sayısı : 33819\nQadağalar insanı heyvandan ayırmaq üçündür. Əlin-qolun, ayağın-başın bağlanmır, nəyi, harda, necə demək lazım olduğunu şüurunla dərk edirsən. Azad insan öz azadlığının sərhədlərini tanıyandır. Söymək sənin haqqındır, razıyam, amma bu haqq mənim haqqımı gəmirirsə, heyvaniləşmiş olursan. Kişilər, yəqin yanımızda əks cinsin nümayəndəsi olmayanda söyüşlü lətifələrdən danışıb ləzzət aldığımız anları az yaşamamışıq. Bir xanım gəldimi, susmuşuq. Niyə? Tapdız: onda özümüzə qarşı ikrah hissi oyatmayaq, "eşşək" damğasını alnımıza yazdırmayaq.\nSağ ol, ay İlham Tumas. Pafos məhz yalan danışmaq və bu yalanı guruldamaqdır. Xəlil Rza yalan danışmadı. Xəlil Rza yalanı heç düşünmədi də. Ona görə xalqın dəyərinə çevrildi. Nizami də dəyərdir, Füzuli də. Mirzə Fətəli Axundzadə də dəyərdir, Cəlil Məmmədquluzadə də, Mikayıl Müşfiq də dəyərdir, Səməd Vurğun da. Rəsul Rza da dəyərdir, Əli Kərim də. Bəli, Fuad Poladov da dəyərdir, Həsən Turabov da, Şövkət Ələkbərova, Zeynəb Xanlarova da.Mənim mən olduğumu mənə sübut edən nə varsa, dəyərdir. İndi onlar neyləsin ki, mən mənə sübut olunan məni tanıya bilmədin başqa mənlərdə əridiyim üçün.\nMillət olmadan əvvəl fərd olmağa can atdınsa, sürünə-sürünə ilana dönəcəksən. İkinci dünya müharibəsində ən ağır məğlubiyyətə düçar olan Almaniya 40 il keçmədi, dünyanın ən möhtəşəm ölkəsinə, ən azad, mədəni xalqına çevrildi. Almaniya parlamentində qərar qəbul olunub: kriminal xəbərlərin yayılması minumum həddə endirilsin. Biz "Almaniyada" ifadəsini səsləndirən kimi, yanımızdakının ilk reaksiyası belə olur: "...piyvə bizim pulla havayıdırr". Fərdik, şəxsimizə lazım olanı düşünürük.\nMillət olmadan fərd kimi yaşamaq eşqinə düşənlərin dilini elə burarlar ki, danışanda topuq çalar. Ha dinləyirsən, bilmirsən hansı xalqın dilidir, danışan kimdir. Başımız özümüzün eqosuna qarışıb. Onda ayılacağıq ki, danışdığımız kimi yazırıq, onda ayılacağıq ki, "a"-ları alma bilib yemişik, "salam"ı "slm"la əvəzləmişik. Bax onda atamızın salamını alanda elə biləcək söyürük onu, analarımıza "oğlun əskərlikdən qayıtdı” deyəndə elə biləcək, paralic keçirib pəltək olmuşuq. Hardan bilsin ki, "g" səsindən qorxuruq. "Günəşdən gizlənən yarasalardır".\nQoy bu yazı bitməsin...


İranda insan haqlarının durumu pisləşir\nNoyabr 08, 2008\nBir neçə insan haqları təşkilatının birləşdiyi İnsan Haqları Ferdrasiyası (FIDH) və İranın İnsan Haqlarını Müdafiə Təşkilatı (LDDHI)Birləşmiş Milllətlər Təşkilatına birgə müraciət edərək, BMT-yə üzv olan ölkələri İranda insan haqlarının pozulması ilə bağlı qətnamə çıxarmağa çağırıb. İnsan haqlarını müdafiə təşkilatlarının BMT-yə ünvanladığı müraciətdə İranda insan haqlarının vəziyyəti ilə bağə geniş məlumat dərc edilib. Onların bildirdiyinə görə bu ölkədə insan haqlarının durumu getdikcə pisləşir.\nMənbələrin bildirdiyinə görə, İranda qeyri-insani cəza növlərinin tətbiqi davam etdirirlir. Buna misal olaraq deyilir ki, İranda bədən orqanlarının amputasiyası, o, cümlədən insanların əlinin, qolunu və ayağını kəsməklə cəzalandırılması, eləcə də məhkumların daşqalaq edilməsi kimi dəhşətlı cəza növləri hələ də həyata keçirilir. İnsan haqlarını müdafiə qurumlarının birgə müraciətində qeyd edilir ki, İranda yeniyetmə çağlarında cinayət törətmiş adamların edam edilməsi halları davam edir. İranın Ali Məhkəməsi yeniyetmələrin edamının dayandırılmasına qərar versə də bu qərar, qətl kimi cinayətlərə görə edama məhkum edilən azyaşlılara şamil edilmir.\nİnsan haqları müdafiəçiləri İran qanunlarında qadınlara qarşı kəskin ayrıseçkiliklərin mövcud olmasından şikayətlənirlər. Ailə üzvləri arasında var-dövlətın bölünməsi zamanı oğlana qızdan 2 dəfə çox pay ayrılması, qadının qan qiymətinin kişidən ikiqat az olması kimi ədalətsizliklərin qanuniləşdirildiyi söylənilir.\nBir qayda olaraq milli və dini azlıqlara qarşı ayrıseçkiliklərdən söz açan insan haqları qurumları, həm də düşüncəsinə, əqidəsinə və siyasi mənsubiyyətinə görə insanların təqib edilməsinin baş alıb getdiyini bəyan edirlər. Bundan əlavə, ölkədə müxtəlif azlıqlar arasında siyasi, iqtisadi və ictimai hüquq bərabərliyinin təmin edilmədiyi vurğulanır və insan haqları ilə bağlı İrana qarşı qətnamə çıxarılması istənilir.


Nazir Ceyhun Bayramov: Azərbaycanla Aİ ölkələri arasında qaz təchizatı sahəsində əməkdaşlıq yeni mərhələyə qədəm qoyub - AZƏRTAC\nGörüşdə bir çox sahələrdə əlaqələrdən danışdıq, iqtisadi sahədə potensialı nəzərdən keçirdik. Eyni zamanda, kənd təsərrüfatı, telekommunikasiya sahələrində əməkdaşlıqla bağlı fikir mübadiləsi apardıq. Həmçinin parlamentlərarası əlaqələrin inkişafından və dostluq qruplarının fəaliyyətindən danışdıq. Qeyd olunan məsələlərin mütəmadi müzakirəsinə dair tərəflər arasında razılıq əldə olundu.\nAZƏRTAC xəbər verir ki, bu sözləri Azərbaycanın xarici işlər naziri Ceyhun Bayramov Moldovanın xarici işlər və Avropaya inteqrasiya naziri ilə keçirdiyi birgə mətbuat konfransında söyləyib.\nNazir qeyd edib ki, Azərbaycanla Avropa İttifaqına üzv ölkələr arasında qaz təchizatı sahəsində əməkdaşlıq yeni mərhələyə qədəm qoyub. Ceyhun Bayramov deyib ki, iki ölkə arasında humanitar sahədə bir sıra yaxşı təşəbbüslər var. Məsələn, ADA Universitetində moldovalı tələbələrin təhsil alması, tələbə mübadiləsi və s.\n“Biz regional təhlükəsizlik məsələsini də müzakirə etdik. Otuzillik işğala son qoyulduqdan sonra bizim üçün əsas prioritet həmin torpaqlarda yenidənqurna işlərinin aparılması və keçmiş məcburi köçkünlərin öz yurdlarıma təhlükəsiz qayıtmasıdır”, - deyə Ceyhun Bayramov həmkarına azad olunmuş torpaqlarımızda həyata keçirilən avtomobil və dəmir yolları, enerji, infrastrukturunun bərpası, alternativ enerji mənbələrinin yaradılması, “Ağıllı kənd”, “Ağıllı şəhər” layihələri, inşa edilən hava limanları barədə məlumat verdiyini qeyd edib.\nAZERTAG.AZ :Nazir Ceyhun Bayramov: Azərbaycanla Aİ ölkələri arasında qaz təchizatı sahəsində əməkdaşlıq yeni mərhələyə qədəm qoyub


Bizim beynəlxalq səviyyədə, o cümlədən Qoşulmama Hərəkatının sədri kimi təşəbbüsümüzlə BMT Baş Assambleyasının COVID-19-a həsr edilmiş xüsusi sessiyası keçirilib. 150-dən çox ölkə bu təşəbbüsü dəstəklədi. Sessiya ötən ilin dekabr ayında keçirildi. Mənim orada səsləndirdiyim tezislərdən biri vaksinlərin dünya ölkələri arasında ədalətli bölgüsü idi ki, bu məsələdə proteksionizm, millətçilik olmasın. Lakin təəssüf ki, tamam başqa mənzərə gördük.\nBaki-xeber.com xəbər verir ki, bu barədə Prezident İlham Əliyev yerli və xarici media nümayəndələri üçün keçirdiyi mətbuat konfransında danışıb.\n“Görürük ki, hətta müttəfiqlər arasında da ciddi problemlər yaranır, kimin neçə vaksindən istifadə etməsini və kimin kimə nəyi yarımçıq verməsini hesablamağa başlayırlar. Ona görə bu vəziyyət bir daha göstərir ki, həmrəylik barədə, bu bəlaya qarşı birgə mübarizə barədə bütün bəyanatlara baxmayaraq, praktikada tamamilə əks vəziyyət görürük. Məsələn, bəzi ölkələr onlara lazım olandan 3-4 dəfə çox vaksin alıblar. Misal üçün Kanada. Mən bu barədə demişəm. Belə çıxır ki, kiməsə çatmayacaq. Amma bu, onlara maraqlı deyil. Onlar sözdə bərabərlik, insan haqları, demokratiya tərəfdarları kimi çıxış edir, praktikada isə milyonlarla insanın, yoxsul ölkələrdə yaşayan və buna imkanı olmayan insanların hüquqlarını tapdalayırlar”, -deyə dövlətimizin başçısı vurğulayıb.\nPrezident qeyd edib ki, deməli, varlılar özlərini peyvəndləyəcək, bütün istehsalı özlərinə götürəcək, necə deyərlər, elementar insan davranışı qaydalarına tam etinasızlıq göstərəcək, yoxsul ölkələr isə əziyyət çəkməli olacaqlar: “Mən BMT Baş Assambleyasının xüsusi sessiyasında bu məsələni qaldırmışam və bu gün Qoşulmama Hərəkatı çərçivəsində bu məsələ barədə fəal diskussiya aparırıq. Bir çox ölkələr mənim təşəbbüsümü dəstəkləyiblər. Hazırda əlavə məsləhətləşmələr aparılır və biz əməli işə keçməliyik. Şablon bəyanatlar səsləndirmək kifayətdir, onların arxasında heç bir iş dayanmır. Bunlar artıq hamını bezdirib. Bu məsələ hər bir insana aiddir. Biz bu məsələdə həm milli mənada, həm də bu gün üzvlərinin sayına görə dünyada BMT-dən sonra ikinci beynəlxalq qurumda sədrlik edən ölkə kimi prinsipiallıq göstəririk”.


Hazırkı dövrədək ölkəmizdə 230 min 907 nəfərin koronavirus infeksiyasına yoluxması faktı müəyyən edilib. Onlardan 224 min 760 nəfər müalicə olunaraq sağalıb, 3153 nəfər vəfat edib. Aktiv xəstə sayı 2994 nəfərdir.\nÖtən müddət ərzində 2 milyon 439 min 718 test aparılıb. Bugünkü test sayı isə 6133-dür.


2021-ci ildəki son həmsöhbətimiz AFFA Məşqçilər Komitəsinin üzvü Şahin Diniyevdir.\n- Şahin bəy, 2021-ci ili Azərbaycan futbolu üçün necə qiymətləndirirsiniz?\n- Düzü, bu ili futbolumuz üçün uğurlu hesab edə bilmərik. Çünki milli komandamız DÇ-2022-nin seçmə mərhələsində çox pis nəticə göstərdi. Yığma öz səviyyəsindən olduqca aşağı çıxış etdi və cəmi 1 xal qazandı. Təbii ki, bu nəticəni uğurlu hesab etmək olmaz. Əsas millimizlə yanaşı, bu il U-19, U-21 yığmalarımız da yaxşı çıxış etmədi. Klublarımızdan isə “Qarabağ”dan başqa heç bir komanda Avropada irəliləməyi, uğur qazanmağı bacarmadı.\n- Millimizin uğursuz nəticələrindən danışdıq. Bəs, yığmada müsbət məqam kimi nəyi qeyd edə bilərik?\n- Onu deyə bilərəm ki, hazırda millidə çox yaxşı futbolçular var. Yığmada təməlqurma prosesi gedirdi. Mənə elə gəlir ki, millinin indiki heyəti tarixi ərzində ən yaxşısıdır. DÇ-2022-də uğur əldə etməsək də, oyunçuların bir-birini başa düşməsini, xətlərarası əlaqənin yaxşı olmasını müsbət məqam kimi vurğulaya bilərəm. Məncə, irəliləyiş var. Futbolçularımız rəqiblər ilə başabaş oynamağa qadirdirlər. Ümid edirəm ki, gələcəkdə yaxşı nəticələr görəcəyik.\n- Bəs, Premyer Liqamız haqqında nə deyə bilərsiniz? Mövsümün əvvəli mövsümün sonu üçün nə vəd edir?\n- Premyer Liqadakı durumu orta qiymətləndirmək olar. Çünki nə xüsusi bir parlaqlıq var, nə də çox zəiflik. “Qarabağ”ın çempionatdakı dominantlığı davam edir. Ötən mövsüm “Neftçi” başda olmaqla “Qarabağ”a bir neçə klub mane olmaq istəyirdi. Amma bu mövsüm belə bir şey yoxdur. Həm oyun, həm də nəticə baxımından “Qarabağ”ı dayandıracaq hər hansı bir komanda görmürəm. İndi autsayderlər də çoxdur. Əvvəl təkcə 1-2 klub aşağı nəticə göstərirdisə, indi həm “Sumqayıt”, həm “Keşlə”, həm də “Səbail”in sonuncu pillələrdə olması yaxşı nəsə vəd etmir. Düzü, “Sumqayıt”ın ötən ildəki çıxışı ilə bu ilki oyunu arasında da çox fərq var. “Qəbələ” bir az bizi yaxşı mənada təccübləndirdi. “Sabah” orta səviyyədə çıxış edir. Mövsümün ilk 2 dövrəsini “Neftçi” üçün uğursuz saymaq olar. Əvvəlki illərə nisbətən bu dəfə yüksək səviyyəli derbilər olmur.\n- Bayaq da vurğuladınız ki, "Qarabağ"dan başqa heç bir klubumuz Avropada irəliləyə bilmədi. Bəs, Ağdam təmsilçisinin Konfrans Liqasının qrup mərhələsindəki çıxışını necə qiymətləndirirsiniz?\n- “Qarabağ” doğrudan da futbolumuzun parlaq siması oldu. Komanda Avropada yaxşı çıxış edərək pley-off mərhələsinə vəsiqə qazandı. Həqiqətən də “Qarabağ”ın oyunu əla idi. Düzdür, çox çətin matçlar keçirdi. Amma buna baxmayaraq, komanda topa nəzarət cəhətdən, həm də digər amillərdə rəqiblərini üstələyirdi. “Qarabağ” illərdir ki, avrokuboklarda mübarizə aparır. Sadəcə “Bazel”lə oyunda bir az təcrübə çatışmadı. Son görüşdə komandamız həqiqətən də yaxşı oynadı. Amma hakimin təmiz qolu qeydə almaması oyunun axarını dəyişdi. “Qarabağ”ın pley-off mərhələsinə vəsiqə qazanması da böyük bir uğurdur. Komanda ümumiyyətlə, zəif çıxış etmədi, stabil oynadı. “Qarabağ” nəticəyə kökləndi və uğur qazandı.\n- “Qarabağ”ın Konfrans Liqasının pley-off mərhələsində “Marsel”lə (Fransa) keçirəcəyi oyunlar haqqında nə deyə bilərsiniz? Komandamızın şansları necədir?\n- “Marsel” əslində potensial rəqiblər arasında ən güclü 2 komandadan biri idi. Digəri isə PSV idi. “Marsel” Avropanın ən güclü 5 çempionatından birində çıxış edən komandadır. Amma keçilməz rəqib yoxdur. “Qarabağ” “Atletiko”, “Çelsi”, “Roma” kimi rəqiblərlə mübarizə aparmağı bacarıb. Artıq komanda daha da yetişib. Əvvəlki illərə nisbətən “Qarabağ”ın təcrübəsi çoxalıb. Bizi maraqlı oyun gözləyir. Düzdür, kimsə “Marsel”i favorit saya bilər, amma məncə, şanslar bərabərdir. Çünki bu komandaların ikisi də pley-off-a vəsiqə qazanıbsa, deməli, şansları eynidir. Mən “Qarabağ”a uğurlar arzu edirəm.\n- Son olaraq bu mövzuya da toxunaq. Futbolumuzun 2021-ci ildəki vəziyyəti gələcək üçün nə vəd edir?\n- Millinin bu ilki uğursuzluğunu da uğura aparan yol kimi görə bilərik. Çünki komanda formalaşır. Həm də “Qarabağ”a baxanda düşünürük ki, klublarımız Avropada irəli gedə bilər. Ancaq təəssüf ki, digər klublarımız hələ stabil çıxış etmirlər. “Neftçi”də legionerlərin sayı həddindən artıq çoxdur. Bu da onların gələcəkdə uğur qazanmamasına gətirib çıxara bilər. Ümid edirəm ki, hazırkı durum analiz ediləcək və çıxış yolu tapılacaq. İnanıram ki, 2022-ci ildə Premyer Liqada mübarizə aparan klublarımızın da sayı artacaq. Bu halda çempionat daha maraqlı olar. Həm də “Turan Tovuz”, “Kəpəz” kimi komandaların Premyer Liqada yarışması regionlarda futbolun inkafı üçün böyük addım olar.


ekzeme deri xesteliyu nedir\nMəşhur müğənni 6 illik evliliyinə son qoyub, ofisində yaşayır\nGökhan Özen artıq ofisində yaşayır. Türkiyə mətbuatına istinadən xəbər verir ki, 6 ildir evli olduğu Selen Sevigen ilə sürpriz bir şəkildə ayrılıq qərarı alan müğənni evi tərk etdikdən sonra ofisində qalmağa başladığı öyrənilib\nGeneral oğlunun döydüyü sürücü: "Arxadan yumruq vurdu, başım asfalta dəydi..." (VİDEO)\nPrezidentin sərəncamı ilə vəzifədən azad edilən Səfərbərlik və Hərbi Xidmətə Çağırış üzrə Dövlət Xidməti rəisinin keçmiş müavini Novruzəli Orucovun oğlu Rüstəm Orucovun döydüyü sürücü hadisə barədə danışıb. -in məlumatın\nSalfetlərin hazırlanma qaydası\nGözəl süfrə bəzəmək hər bir ev xanımının bilik və bacarıqlarının nümayişi deməkdir. Zövqlə bəzədilmiş süfrə xanımın incə duyğularının təzahürüdür. Süfrəni bəzəyərkən salfetlər də nəzərdən qaçmamalıdır. Sizə salfetlən bi\nSON DƏQİQƏ! Qaxda gəlin və baldız uşaqlarla birgə yoxa çıxdı - FOTO\nQaxda gəlin və baldız azyaşlı övladları ilə birlikdə itkin düşüb. report-a istinadən xəbər verir ki, Qax rayon sakinləri İlqar İsmayılov və Zamir Sultanov Rayon Polis Şöbəsinə (RPŞ) ərizə ilə müraciət edərək həyat yoldaşlar\n15 yaşı var, edam ediləcək, çünki... - FOTOLAR\nİranda 9 yaşından çox olan qız uşaqları cinayət, narkotik qaçaqçılığı və silahlı soyğun kimi cinayətlərə görə edam cəzasına məhkum edilirlər. Mükafatlı fotoqraf Sadiq Souri edam olunacaq 18 yaşına qədər həbsxanada olduqc\nSaç tipinə görə saça qulluq\nDüz saçların baxımı necə olmalı?. 1. tip: İncə tellidir və ümumiyyətlə şəkil vermək, dalğalı hala gətirmək qeyri-mümkündür. Bu tip düz saçları, yağlanıldığı zaman yumaq və hər gün qarışmasın deyə daramaq lazımdır. Eyni zamand\nSON DƏQİQƏ! DÜNYA ŞOKDA! Məşhur ulduz qəflətən öldü - FOTO\nDünyanın ən çox izlənən seriallarından olan "Game of Thrones"un ("Taxt oyunları") qəhrəmanı Peter Vaughan 93 yaşında dünyasını dəyişib. İngilis aktyorun ölüm səbəbi haqda məlumat yoxdur. P. Vaughan "Gam\nDazlaşmanın qarşısını almağın YOLLARI\nB12 vitamininin çatışmazlığına görə insanda keçəlləşmə başlaya bilər, buna görə də saçların itməməsi üçün müxtəlif heyvanların aktiv bioloji maddələrlə zəngin qaraciyərindən qida kimi istifadə etmək lazımdır. xəbər veri\nMillət vəkilinin qızı rayonluları TƏHQİR ETDİ - " Onlar kənddən gəlib Bakıda ..."\nMilli Məclisin deputatı Ziyad Səmədzadənin qızı, Əməkdar incəsənət xadimi, bəstəkar Aygün Səmədzadə rayon camaatını təhqir edib. xəbər verir ki, onun sözlərinə görə, təhsil müəssisələrində rüşvət almağı məhz rayon adamlar\nBu reseptin inanılmaz təsiri olduğuna görə inqilabi hadisə adlandırırlar. Bu resept ilə həm dadlı kokteyl qəbul edəcəksiniz, həm də arıqlayacaqsınız. 1. Araxis və banan kokteyli. Dünyada çox resept var ki arıqlamağa kömə\nekzeme deri xesteliyu nedir melumatlari 2021, ekzeme deri xesteliyu nedir haqqinda melumat , ekzeme deri xesteliyu nedir xeberleri, ekzeme deri xesteliyu nedir haqqinda ətraflı xanim.az saytında öyrənə bilərsiz\nsonxeber.az gozel gorunmek qadın geyimi hamiləlik öpüşmək qaydası kesmikli blincik geyim kombinasiyalari elm bilik haqqinda atalar sözləri kosmetika cirdtan bayatilarin menalari


İllik bürclər: 2017-ci ilin illik bürcləri - QOROSKOP\nTarix: 1-01-2017, 00:02\nSəs ver: Mayyaların gələcəyə dair çin çıxmış bir çox proqnozları və astrologiya elmi barədə müasir elmi belə mat qoyan bilgiləri hər zaman diqqət mərkəzində olub.Qoç (21 mart-19 aprel). İstirahət haqqı qazandınız. Bundan öncəki "Həyat mübarizədir" devizi altında keçən iki çətin ildən sonra hər şey geridə qaldı .Zəhmətinizin bəhrəsini görmək zamanı gəldi. Hər şey heç də ayaq altına xalı kimi sərilməyəcək. İstədiyinizi almaq üçün səy göstərməlisiniz. Diqqətli olun!Buğa (20 aprel-20 may). Həyatdan zövq almaq zamanı gəldi. Meymun ilinin uğursuzluqları geridə qaldı . Hər şey yağ kimi olmayacaq, amma çəkdiyiniz əziyyətlərin kompensasiyasını alacaqsınız. 3 il ardıcıl həyatdan keyf almaq şansınız var.Əkizlər (21 may-20 iyun). Pozitiv zaman. Xoruz ili gözəl başlayacaq.Əkizlər üçün hər mənada pozitivlə dolu olacaq bu il. Onlar havada möcüzə hiss edəcəklər. Növbəti 4 il sizin iliniz olacaq.Xərçəng (21 iyun-22 iyul). Qara zolağa əlvida.Fortuna sizi maraqlı insanlarla qarşılaşdıracaq. Sonunda onlar sizin sadiq dostlarınız olacaq. Bu insanlar xərçənglərin şəxsiyyət kimi yetişməsində mühüm rol oynayacaq. Bəzi xərçənglər çiyinlərindəki ağır yükdən azad olmaq istəyəcəklər.Növbəti 3 il uğurlu olacaq.Şirlər (23 iyul-22 avqust). Hər şey ovcunun içinə düşəcək. Şirlər hər şeyi həyatdan dişləri , dırnaqları ilə qazanmağa adət ediblər. Bu dəfə hər şeyin rahat -rahat ovuclarına düşməsinə heyrət edəcəklər. Tale şirlərə sonu gözəl bitən təsadüflər bəxş edəcək. 2017 uğur ili olacaq.Qızlar (23 avqust-22 sentyabr). Qətiyyətli ol, sınaqlardan qalib çıx. İlin əvvəlindən qərarlı olmalısan. İl sənə çoxlu imtahanlar hazırlayıb. Bu imtahanlarla baş edə bilmək üçün hiyləgər taktika seçməlisən. Qətiyyətli ol və maneələri dəf et.Tərəzi (23 sentyabr-22 oktyabr). İstənilən tapşırığın öhdəsindən gələ bilərsiniz. Tale sizə bir çox şansar bəxş edəcək. Yapışdığınız bir layihənin öhdəsindən qətiyyət sayəsində gələcəksiniz. Bu ildə sizi inanılmaz inkişaf gözləyir.Əqrəb (23 oktyabr-21 noyabr). Böyük dəyişikliklərin ərəfəsindəsiniz. Bu ildən sonra həyatınızda əvvəl və sonra deyə iki mərhələ yaranacaq. Əqrəblər sıxıcı işləri, köhnə həmkarları geridə qoymaq istəyəcəklər. Həyata baxışınız dəyişəcək. Növbəti 3 ildə böyük pullar gələcək.Oxatanlar (22 noyabr-21 dekabr). Çoxlu perspektivlər ilidir. Bu bürcün nikbinliyi və güclü energetikası böyük perspektivlər yaradacaq.Onlar problemlərə kənardan baxa bilib, rahatca həll yolları tapacaqlar.Xoruz ili çoxlu şən anlar bəxş edəcək. Bu anlar gələcəyinizi dəyişəcək.Oğlaqlar (22 dekabr-19 yanvar). Özünüzlə məşğul olmaq zamanıdır. Əvvəlcə özünüzü təkmilləşdirin. Baxışlarınız dəyişdikcə dünya da dəyişəcək. Problemləriniz gözünüzdə kiçiləcək, ən kiçik şeylərdən xoşbəxt olmağı öyrənəcəksiniz. Bütün əngəlləri bir- bir aşmaq zamanıdır.Dolça (20 yanvar-18 fevral). Bu sənin ilindir. Bu il dolçaların ilidir.Xoruz ili ruhən Dolçalara yaxındır. Dolçalar yaradıcı təbiətlidirlər, onlar özlələrini əziyyətə salmayan, çətinlikdən qaçan insanlardır. Dolça erasının ərəfəsində olduğumuz üçün özlərinin imkanlarını nümayiş etdirmək imkanı yaranacaq. Həyatınızın ən gözəl ili gəlir.Balıqlar (19 fevral-20 mart) Bu il balıqlar üçün önəmli olacaq Ömrünüzdə 10 il sürən durğunluq başa çatacq. Balıqlar yeni enerji ilə həyata sarılacaqlar. İl ərzində hər şeyə sinə gərə biləcəksiniz. NoName\nbiyy qeseng seyler yazib inansaydim.\n25 yanvar 2017 16:10\n# 81 Her kes her şeyi yapamaz ama her kesin yapacağı bir şey vardır baby baku\nDolça (20 yanvar-18 fevral). Bu sənin ilindir. Bu il dolçaların ilidir.Xoruz ili ruhən Dolçalara yaxındır. Dolçalar yaradıcı təbiətlidirlər, onlar özlələrini əziyyətə salmayan, çətinlikdən qaçan insanlardır. Dolça erasının ərəfəsində olduğumuz üçün özlərinin imkanlarını nümayiş etdirmək imkanı yaranacaq. Həyatınızın ən gözəl ili gəlir\n17 yanvar 2017 21:49\n# 80 xala oldum zuzuma qurban xalasi Zəhram qizil parasi qonaqa\nƏkizlərrəm ilin baslangicindan beri xesdeyem((\n2 yanvar 2017 17:15\n# 79 Həyatım səni çox sevirəm!Allah bir ömür boyu bizi xoşbəxt etsin.Sevgilim Həyatım mənim Mən səni bu dünyada hər şeydən çox sevirəm.Daha doğrusu ikinizi çox sevirəm.Я тебя люлблю. sevgi qatarı\n1 yanvar 2017 15:03\n# 78 Sevgi Qatarı YalniZ-ArZu\nTereziyle Ekizlere yazilanlar inwallah cin olar...Allahin komekliyi ile bu ilimiz ugurlu olar\n1 yanvar 2017 13:23\n# 77 Ox ancaq geri çəkilərək atılar.Həyat səni çətinliklərlə geri çəkirsə,səni daha böyük şeyə atacağı üçündür.Nişan almağa davam et... aLoNe AnGeL\ninsAllah gozel bir il olar)\n1 yanvar 2017 11:52\n# 76 Nə gözəl söyləmiş Hz.Əli-"İnsanları tanıyan yalnızlaşır" Gultekin.A\nInsAllah xeyirlisi nedirse o olsun.burclere inanmiram.sadece maraga oxuyuram.nece deyirler fala inanma faldanda qalma))\n1 yanvar 2017 02:15\n# 75 AĞ GÜLÜN QARA KÖLGƏSİ VAR arzum-aysum\nƏqrəb burcuyem, adetim olmasa da oxudum ve kefim açıldı. İnşallah yazılanlar xeyirli tərəfə gerçək olar. Ruzimiz, bereketimiz bol olar. Amin. Umidim Allahadir\n1 yanvar 2017 01:20\n# 74 Qarşına ümüdlə bax, arxana şükürlə, yuxarıya imanla, ətrafına hörmətlə... vipbetul\nInsallah Rebbim komeyimiz olub yari kar olsun her birimizi qorusun sevindirsin uzumuzden heqiqi gulusu hec zaman eksik etmesin AMin\n1 yanvar 2017 00:58\n# 73 Of,If I stretch my hands,do you hold them in your hands,Sir?Oh, do you look at my tearful eyes even once? Narın Yağış\nTərəzini inkişaf gözlüyürmüş inanılmaz dərəcədə təki elə olsun 1 yanvar 2017 00:57\n# 72 Ay çiçeği, Güneşe sırtını dönmez ... Cindrella\n1 yanvar 2017 00:44\n# 71 hazal♡\nBuğa (20 aprel-20 may). Həyatdan zövq almaq zamanı gəldi. Meymun ilinin uğursuzluqları geridə qaldı . Hər şey yağ kimi olmayacaq, amma çəkdiyiniz əziyyətlərin kompensasiyasını alacaqsınız. 3 il ardıcıl həyatdan keyf almaq şansınız var. Meymun ili eveli ugurlu olmadi..amma axiri mencin cooox ugurlu oldu.♡♡♡♡ Inwallah teze ilden gozlentilerim var.\n1 yanvar 2017 00:26\n# 70 Sevmək asan oldugu kimi, unudmagda asan olur zamanla...O:-) BR\n# 69 Grsu\nOglaqam,Bu duzdu,hal hazirda xesteyem,soyuqlamisam...\n4 oktyabr 2015 05:46\n# 68 ✴Eşqime xeyanet etdiyin üçün hemişe menim ahimla yaşayacaqsan!....❇ Mammadova Aysel\nyupiter bele geldi saturn ele getdi,ucbucaq oldu..nese bawa duwdumse\n28 avqust 2015 13:25\n# 67 Misaki\nÇox tşk edirem qız bürcüyem tşkler yaxşı tesir etti müsbet desteyiniz 18 iyul 2015 12:45\n# 66 Lady Angel ALESSANDRA\n# 65 Don't trust anyone ∆ Lucia\nBu il yoldaşımada mənədə qazanclı olacaq,deyilənə görə.İnşallah yaxşı olar.\n21 aprel 2015 12:34\n# 64 Həyatdan heç zaman bəmbəyaz bir səhifə gözləmə!Çünki ikinci səhifə belə,birincinin izlərini daşıyır...! vipbetul\ninsallah her sey isdediyim kimi olar\n# 63 Of,If I stretch my hands,do you hold them in your hands,Sir?Oh, do you look at my tearful eyes even once? SENSİZ\n19 fevral 2015 18:06\n# 62 DERDIN NE OLURSA OLSUN,UMUDUN ALLAH OLSUN isveç.de\nAllah qoysa Xeyirlisi .\n3 fevral 2015 20:58\n# 61 Mene sual verilse en boyuk dusmenin kimdir? Deyerem Anamin goz yaslari... Arxamca danismaga davam et,chunki qarsima chixacaq qeder cesur deyilsen... Сладкий Ангел\namin insallax yaxwi olar yaxwi yazilib maa\n16 yanvar 2015 22:13\n# 60 .Bir gülüşüm var Sizlərə ömür... Miss_Angel\ninwalah gorek bu il nolur bawimiza ne gelir\n13 yanvar 2015 14:25\n# 59 ★ ★ ★☻♥♥ ♬♏Ī$$_ÂИǤЄĿ(¯`G´¯) .`·.¸.·´ ¸.·´¸.·´¨) ¸.·*¨) (¸.·´ (¸.·´ .·´ ¸¸.·¨¯`·¦¦♬☻♥♥★ ★ ★ leyla_258\nTEWEKKURLER INWALLAH HER WEY YAXSI OLAR ''AMIN''\n# 58 SENI SEVDIM DIYE KIZDIYSAN..SENDE BENI SEV DE INTIKAMINI AL..:) qonaqa\nİnsallah 2015 menim ucun ve basqalari ucun ugurlu ola aminnnn\n4 yanvar 2015 01:20\n# 57 Həyatım səni çox sevirəm!Allah bir ömür boyu bizi xoşbəxt etsin.Sevgilim Həyatım mənim Mən səni bu dünyada hər şeydən çox sevirəm.Daha doğrusu ikinizi çox sevirəm.Я тебя люлблю. Anuka\nInwallah Allahin isteyi ile inaniram bu il ela olacaq)Cox sag olun\n3 yanvar 2015 20:40\n# 56 Ey insan, həddini bil. Unutma ki, bir hədd yoxdursa heç bir hədd yoxdur. forget_me_not\nBalığam görəkdə nə olur...\n3 yanvar 2015 19:18\n# 55 leyla_258\noffff burclerde ayilarin ve burlerin yeri deyiwilib tam bawa duwmedim ama her ikisini de oxudum inwallah yaxwi olar ALLAH boyukdur....\n3 yanvar 2015 17:11\n# 54 SENI SEVDIM DIYE KIZDIYSAN..SENDE BENI SEV DE INTIKAMINI AL..:) merii\nInsallah deyildiyi kimi olar\n3 yanvar 2015 14:54\n# 53 Mrs.A\ninshALLAH yaxsi olar bu il imtahan verecem en cox qorxduqum odu birden pis olsa... inwALLAH her shey yaxshi olacaq..AMIN\n# 52 Acısı çox olan qizların guluşu gozel olur.! 1 2 3 İnformasiya


Ağ ev Rusiyaya sanksiyaları nəzərdən keçirir\n2021, 24 Sentyabr, Cümə, Bakı vaxtı 04:34\nAğ ev Obama administrasiyasının Rusiyaya qoyduğu sanksiyaları nəzərdən keçirir. Hazırda bu sanksiyaların saxlanıb-saxlanmayacağına dair Donald Trump administrasiyasının konkret mövqeyi yoxdur.\nBunu mayın 25-də Ağ evin iqtisadi məsələlər üzrə müşaviri Gary Cohn deyib.\nOnun sözlərinə görə, Avropa liderləri prezident Donald Trump-dan sanksiyaları uzatmaq planı barədə soruşublar. NATO-nun Brüssel sammiti çərçivəsində verilən bu sualı Trump belə cavablandırıb ki, hələlik, nə edəcəyinə qərar verməyib.\nBu sanksiyalar Rusiyaya 2014-cü ildə, Ukraynanın Krım vilayətini ilhaq edəndən sonra qoyulub.\n«Məncə, prezident hazırda bu məsələyə baxır. İndilik, elə bir mövqeyimiz yoxdur», – Cohn deyib. O, Trump-ın «bir sıra variantları» gözdən keçirdiyini bildirib.\nTrump seçki kampaniyası zamanı deyirdi ki, sanksiyaların qaldırılmasına açıqdır. Ancaq BMT-dəki səfiri Nikki Haley bildirib ki, Rusiya Krımı Ukraynaya qaytarmayınca, sanksiyalar ləğv olunmayacaq.


"Onu Dəniz Yılmazın mövqeyində oynadacam"\nİdman 11/01/2017 13:44\n“Maraqlandığımız futbolçularla danışıqları davam etdiririk. İlk növbədə, Stankunu komandamda görmək istəyirəm”\nBu sözləri “Bursaspor” klubunun baş məşqçisi Hamza Hamzaoğlu deyib.\nTürkiyənin radiolarından birinə açıqlama verən çalışdırıcı maraqlı fikirlər səsləndirib. Hamzaoğlu “Gənclərbirliyi”nin rumıniyalı futbolçusu Boqdan Stankunu nəyin bahasına olursa-olsun, transfer etmək istədiklərini və onu Azərbaycan yığmasının da formasını geyinən Dəniz Yılmazın yerində oynatmağı düşündüyünü bildirib: “Stanku məsələsi ilə bağlı klublar arasında danışıqlar davam edir. Boqdanı ixtiyarımda görmək istəyirəm. Onu Dəniz Yılmazın mövqeyində oynatmağı düşünürəm. Çünki Dəniz o mövqedə yalnız qalır”.\nAçar sözlər:açıqlama, Azərbaycan, futbol


Hər şeyə baxmayaraq hər hansı bir müsbət rəftar tutan 6 zodyak əlamətləri - Bürclər - 2020\nHəmişə yaxşı bir ruh halında qalmaq və pozitiv münasibət saxlamaq asan deyil, xüsusilə hər şey cəhənnəmə gedir. Həqiqətən bu qabiliyyətlə doğdunuzmu? Və ya zamanla satın alınabilir mi? Yəqin ki, bizim müsbət tərəf bürcün müəyyən bir əlamətinə aiddir?\nQoç hər zaman fiziki fəaliyyətə vaxt ayırmaq üçün müsbət münasibət tutur. Idman salonunda məşq edir, yoga getmək, rəqs etmək - onlara hər zaman hərəkətdə qalmağa kömək edən hər şeyi edirlər. Endorphins dərhal özlərini tanıyır və Qoç daha yaxşı hiss etməyə başlayır. Egzersizler, lazımlı fəaliyyət səviyyəsi və enerji səviyyəsini saxlamağa kömək edir, daha çox və daha yaxşı istirahət etmək və azğınlıqlara daha az sinir olmaq üçün kömək edir.\nBirincisi, Tərəzi heç vaxt özünü pozitiv münasibətə məcbur etməz. Onlar bir müddət çəkdiyini bilirlər, buna görə tələsməzlər. Onlar üçün tədricən dəyişikliklər - müvəffəqiyyətin açarı. Həmişə obyektiv bir yanaşmağı davam etdirməyə çalışdıqlarından, müəyyən bir adamın xüsusi bir vəziyyətdə necə davranacağını düşünürlər. Tərəziz heç birimiz yüz faiz xoşbəxt olmasa və bəzən özümüzü kədərləndirməyimizə əminəm.\nAslanlar həyatın müsbət baxımlarına sahib olduqları üçün, həmişə var olanları dəyərləndirirlər. Həyata müsbət bir yanaşma ilə çətinlik çəkdikləri təqdirdə, onlar özləri və cəmiyyət üçün bütövlükdə nə edə biləcəyinə diqqət yetirəcəklər. Könüllü və ya xeyir işi, həqiqətən, gələcəyə ümid və müsbət baxmağa kömək edir.\nMəsələ burasındadır ki, Əkizlər tamamilə pessimizmə xas deyildir, əksinə, bu günün mənfi baxımından daha çox parlaq bir gələcəyə baxarlar. Buna görə də, Əkizlər hər hansı bir mənfi vəziyyəti müəyyən bir nəticə əldə etmək üçün bir həyat növü kimi qiymətləndirməyə çalışırlar. Bu, baş verən hadisələrdə müsbət şeyləri tapmaqda kömək etmirsə, İkizlər gələcəkdə vəziyyətin dəyişdirilməsinə yönəldiləcəkdir.\nOxatan həyatında pis bir şey olarsa, iki şeyi birini edirlər: hər hansı bir vəziyyətdə müsbət bir şeyə diqqət yetirirlər və komik bir şey tapırlar. Bəziləri üçün ikinci üsul belə yetkin və məsuliyyətsiz görünə bilər, amma gərginliyi azaltmaq üçün çox kömək edir. Xoşbəxtlikdən, Yayda hər zaman irəliləmək üçün bir şey var, çünki onların həyatları gələcək aylar üçün planlaşdırılır. Sabah yeni bir gün gələcək və o, mütləq əvvəlki vəziyyətdən daha xoşbəxt olacaq.\nKova mənfi olan uçuruma atılmaq istəmir, çünki onlar bu vəziyyətdən çıxmaq üçün nə qədər çətin olacağını bilirlər. Onlar müsbət hallara diqqət göstərməyə çalışırlar. Həddindən artıq pis bir şey olarsa, hərəkətə keçməyi və problemə həll axtarmağı üstün tuturlar. Akvarlar ən maraqlı və yaradıcı həlləri tapmaq üçün sevirlər, buna görə problemin nə qədər çətin və ağrılı olmasına baxmayaraq, bu yollardan çıxan yollar son dərəcə maraqlı ola bilər.\nCopyright 2020 \_ none \_ Hər şeyə baxmayaraq hər hansı bir müsbət rəftar tutan 6 zodyak əlamətləri


Açıq-saçıq paltarına görə muzeydən qovuldu\n00:46 13.11.2018 (Yenilənib 00:59 13.11.2018)\nBəzi izləyicilər mühafizəçiyə haqq qazandıraraq modeli "fahişə" adlandırıb\nBAKI, 13 noyabr — Sputnik. Avstraliyalı model və bloqqer Neyşu Siyex açıq-saçıq geyiminə görə Luvr muzeyindən qovulub.\nSputnik Azərbaycan xarici mətbuata istinadla xəbər verir ki, Instagramda 25 yaşlı Siyexin dərin dekolteli, qısa qara paltarda fotosu paylaşılıb.\n"Dünən Luvrun girişində mühafizəçi məni xarici görkəmimə görə saxladı. O qışqırdı, mənim ünvanıma nalayiq jestlə göstərdi və gözlərində nifrətlə mənə örtünməyi əmr etdi" deyən model bu hadisənin onun ürəyini sındırdığını bildirib.\nModelin bəzi izləyiciləri mühafizəçiyə haqq qazandıraraq modeli "fahişə" adlandırıblar.\n"O, yəqin ki, Luvru alış-veriş mərkəzi ilə səhv salıb" deyə yazan da olub.\nlibas, açıq-saçıq, Luvr Muzeyi, qadın


Rusiyaya məxsus 9 M 723 nömrəli “İsgəndər” Operativ-Taktiki Raket Kompleksinin Şuşaya atılması və raketin qalıqlarının orada aşkar edilməsi Azərbaycan ictimaiyyətini narahat edir. Bu səbəbdən də Azərbaycanın bir qrup tanınmış jurnalisti Rusiyanın Azərbaycandakı səfirliyinə müraciət ünvanlayıb.\nReal Təhlil İnformasiya Mərkəzinin rəhbəri Mir Şahin Ağayev bildirdi ki, ictimaiyyət arasında çaşqınlıq yaradan bu məsələyə qarşı tərəf münasibət bildirməlidir.\nNəzərə alsaq ki, İrəvanda dəfələrlə bəyanatlar səslənib ki, Ermənistan Azərbaycana Rusiya istehsalı olan “İsgəndər” Operativ-Taktiki Raket Kompleksindən atəş açıb, Rusiya Müdafiə Nazirliyinin rəsmisi də bunu qəti şəkildə inkar edib,\nBəs onda Rusiyanın arsenalında yerləşən, böyük dağıdıcı gücə malik olan, buna görə də satışı qadağan edilən "İsgəndər M"in qalıqları işğaldan azad olmuş ərazidən – Şuşadan niyə tapılır?\nBu xəbər Azərbaycanda və xarici KİV-də də geniş işıqlandırıldı.\n“Yeni Müsavat” media qrupun rəhbəri Rauf Arifoğlu bildirdi ki, məsələ bu qədər vacib olmasaydı, ölkənin 26 tanınmış jurnalisti bu müraciəti dəstəkləyib imza atmazdı. İmza yeri məhdud olmasaydı, bu təşəbbüsə daha çox jurnalist qoşulardı.\n“Xalq Cəbhəsi” qəzetinin baş redaktoru Elçin Mirzəbəyli hesab edir ki, rəsmi Moskvanın bu suallara cavabı Rusiya-Azərbaycan münasibətlərinin fəlsəfəsinə tam uygundur. Çünki iki yaxın ölkə arasnda sual doğuracaq məsələlər olmamalıdır. Nəzərə alsaq ki, Rusiya 10 Noyabr bəyanatının icra olunmasında zəmanət verən tərəf kimi çıxış edir, bu zaman bəyanatın müddəlarının icra olunmasına mane ola biləcək hər hansı addım onları da narahat etməlidir.\nErmənistanın Azərbaycan ərazilərinə İsgəndər-M raketi ilə zərbə endirməsi sıradan hadisə deyil.\nHərbi ekspert Ədalət Verdiyev belə hesab edir.\nXatırladaq ki, İsgəndər –M raketinin qalıqları üzərindəki tanıma nömrəsinin təhlili göstərir ki, Şuşaya “İsgəndər-M” Operativ-Taktiki Raket Kompleksindən atəş açılıb. Raketin qalıqları martın 15-də aşkar edilsə də, Azərbaycan tərəfi bu qalıqların “İsgəndər-M” Operativ-Taktiki Raket Kompleksinə mənsub olmasını yalnız hərtərəfli ekspert təhlilindən sonra elan edib və aprelin-2 də ictimaiyyətə açıqlayıb.\nBu gün "El Klasiko" var!


2021, 31 İyul, şənbə, Bakı vaxtı 15:36\nRusiyanın Paşinyanın hərbi yardım xahişinə cavabı necə başa düşülməlidir? Nazirlərin Cenevrə görüşü nə vəd edir? Təhlükəsizlik Araşdırmaları Mərkəzinin rəhbəri İlham İsmayıl AzadlıqRadiosunun suallarını cavablandırıb.\nRusiya Xarici işlər Nazirliyi oktyabrın 31-dəki bəyanatında bildirir ki, iki ölkə arasında müqaviləyə görə, rəsmi Moskva Yerevana yalnız o halda lazım olan yardımı göstərəcək ki, hərbi toqquşmalar birbaşa Ermənistan ərazisində keçiriləcək.\nBu bəyanat Ermənistanın baş naziri Nikol Paşinyanın Rusiya prezidenti Vladimir Putinə müraciətinə cavab olaraq hazırlanıb.\nOktyabrın 30-da isə İsveçrənin Cenevrə şəhərində Dağlıq Qarabağ və cəbhədəki hazırkı vəziyyətlə bağlı müzakirələr keçirilib.\nATƏT-in Minsk Qrupunun həmsədrləri ( Rusiyadan İgor Popov, Fransadan Stefan Viskonti, ABŞ-dan Andre Şofer) Azərbaycanla Ermənistan Xarici İşlər nazirləri ilə ayrı-ayrılıqda və birgə görüşlər keçiriblər.\nVerilən məlumata görə, görüşlərdə münaqişənin həlli, cəbhə bölgəsində vəziyyət, beynəlxalq hüquq, humanitar atəşkəsə əməl edilməsi, mülki əhalinin atəşə tutulmasının yolverilməzliyi və başqa bu kimi məsələləri nəzərdən keçiriblər.\nTəhlükəsizlik Araşdırmaları Mərkəzinin rəhbəri İlham İsmayıl hər iki xəbəri AzadlıqRadiosuna şərh edir.\nTV proqramlara bax Radio proqramlara bax


Hökumət qənaəti niyə uşaqların hesabına etmək istəyir?\nQazax rayonunda uşaq bağçası (Foto arxivdəndir)\n“Biz artıq bazar iqtisadiyyatına keçmişik. Dövlət üzərinə sosial yükü götürüb. Sosialyönümlü siyasət üstünlük təşkil edəcək. Lakin bəzi xərclərin dövlətlə əhali arasında bölüşdürülməsi, eyni zamanda, həmin xərclərin düzgün, səmərəli həyata keçirilməsinə ictimai nəzarətin tətbiqinə gətirib çıxarır. Hazırda pullu və dövlət büdcəsi hesabına maliyyələşən bağçalar var. Burada müştərək maliyyələşmə prinsipləri tətbiq oluna bilər”.\nBunu Milli Məclisin 4 komissiyasının birgə iclasında 2017-ci il dövlət büdcəsinin layihəsinin müzakirəsində maliyyə naziri Samir Şərifov deyib.\nNazirin bildirməsinə görə, bu ilin sonuna iqtisadiyyatın 2.8 faizlik geriləməyəməruz qalacağı gözlənilir.\n“Mədəniyyət və Turizm Nazirliyi ilə məsləhətləşmələrə başlamışıq. Musiqi məktəblərində də müştərək maliyyələşmə prinsipləri tətbiq oluna bilər. Bir hissəsi dövlət və bir hissəsi maraqlı valideynlər tərəfindən ola bilər. Valideynə maraqlıdırsa ki, uşaq bu sahədə oxusun, yəqin ki, cüzi də olsa bu prosesdə iştirak etməlidir”.\nDemək lazımdır ki, nazirin hələlik yalnız təklif kimi səsləndirdiyi bu fikirlər istər cəmiyyətdə, istərsə də ekspertlərdə təşviş yaradıb. Bu da qeyd olunmalıdır ki, təşvişi təkcə müstəqil eksperlər büruzə vermirlər. Respublika Təhsil Şurasının sədri Əjdər Ağayev bildirir ki, bu, onsuz da güclü şəkildə təbəqələnmiş Azərbaycan cəmiyyətini daha da çətin duruma salacaq və nazirin təklifləri bu mənada qeyri-məqbuldur.\nƏjdər Ağayev: "Maliyyə nazirinin təklifləri qeyri-məqbuldur"\nTəhsil üzrə ekspert Kamran Əsədov isə deyir ki, gəlirləri azalan Azərbaycan dövlətinin öz maliyyə yükünün bir hissəsindən azad olmaq niyyətini başa düşmək olar. Başa düşülməyən bunun nə üçün təhsil və mədəniyyət kimi sahələrin hesabına edilməsidir. Ekspert bunu da əlavə edir ki, Azərbaycanda uşaqların bağça ilə təminatı onsuz da 30 faizdən az idi.\nKamran Əsədov deyir ki, hökumət qaz və elektrikin qiymətlərini qaldırarkən Azərbaycan əhalisinin 70 faizinin aztəminatlı olduğunu etiraf edib. İndi məhz əhalinin bu seqmenti üçün uşaq bağçaları və musiqi məktəbləri əlçatmaz olacaq.\nKamran Əsədov: "Musiqi məktəbləri bir çox ailələr üçün əlçatmaz olacaq"\nKamran Əsədovun fikrincə bağça və musiqi məktəblərinin maliyyələşdirilməsinin valideynlərə “yüklənməsi” bu müəssisələrdə xidmətin keyfiyyətini artırmayacaq. Onsuz da indinin özündə Azərbaycanda özəl bağçalarda ali təhsilli müəllimlər, dövlət bağçalarında isə əsasən ali təhsili olmayan müəllimlər çalışırlar.\nEkpsert diqqəti belə bir məqama çəkir ki, prezident İlham Əliyevin social təminatın artırılması barədə bəyanatları ilə maliyyə nazirinin təklifləri bir-birinə daban-dabana ziddir.\nAzad Müəllimlər Birliyinin sədri Məlahət Mürşüdlü isə deyir ki, onsuz da məktəbəqədər müəssisələrdə valideynlər qeyri-rəsmi ödənişlərlə müəlimlərin maaş yükünün altına girmişdilər. Amma maliyyə nazirinin təklifləri həyata keçərsə artıq bu da mümkün olmayacaq.\nMəlahət Mürşüdlü: "Valideynlər onsuz da müəllimlərin maaş yükünün altındadırlar"


Eldar Əzizov icra başçısının birinci müavininə töhmət verdi\n“İşinizi düzgün görün!” Eldar Əzizov vəzifəli şəxsləri cəzalandırıb\n11:29 27.08.2020 (Yenilənib 11:33 27.08.2020)\nÇatışmamazlıqlar yerində müzakirə edilərək Binəqədi Rayon İcra Hakimiyyəti başçısının birinci müavini İlqar Süleymanov və daha iki nəfər cəzalandırlıb\nBAKI, 27 avqust — Sputnik. Bakı Şəhər İcra Hakimiyyəti tərəfindən paytaxtda sanitar-təmizlik tədbirlərinə diqqət artırılır, görülən işlərə nəzarət etmək üçün monitorinqlər keçirilir. Aparılan monitorinqlərin nəticələri onu göstərir ki, şəhərin mərkəzi və əksər rayonlarda sanitar təmizlik məsələləri qənaətbəxş olsa da, bu işlərlə yerli bələdiyyə və qəsəbə nümayəndəliklərinin məşğul olduğu bəzi kənar ərazilər və qəsəbələrdə müəyyən problemlər qalmaqdadır.\nPrezident İlham Əliyev icra başçılarını qəbul edib - ÇIXIŞ\nBakı Şəhər İcra Hakimiyyətindən Sputnik Azərbaycan-a verilən xəbərə görə, Binəqədi rayonunun qəsəbələrinin sanitar vəziyyəti, əhalini narahat edən problemlər və məişət tullantılarının vaxtında daşınması məsələlərinin araşdırılması məqsədi ilə monitorinq keçirilib. Bakı Şəhər İcra Hakimiyyətinin başçısı Eldar Əzizov rayondakı problemlərlə yerində tanış olub. Keçirilən yoxlama nəticəsində Binəqədi rayonunun Xocasən, Binəqədi və 28 May qəsəbələrində sanitar təmizlik sahəsində nöqsanların olduğu aşkarlanıb.\nEldar Əzizov bildirib ki, ölkə Prezidenti İlham Əliyev və Birinci Vitse-prezident Mehriban xanım Əliyevanın dəstəyi nəticəsində bu gün şəhər kommunal strukturlarında maddi-texniki təminat baxımından heç bir problem yoxdur. Əsas məsələ insan faktoru və əldə olan imkanlardan düzgün istifadə etməkdir. Hər bir rəhbər işçi nöqsanlardan nəticə çıxarmalı, öz vəzifə borcunu məsuliyyətlə yerinə yetirməli və fəaliyyətini günün tələblərinə uyğun qurmalıdır.\nVətəndaşdan pul tələb edən bələdiyyə sədri və sabiq icra nümayəndəsi tutuldu\nCOVID-ə yoluxan şəkilinin qısa macərası - FOTO\n18:48 27.11.2020 (Yenilənib 18:30 27.11.2020)\nDigərlərinin də sağlamlığı üçün real təhlükə yaradan D.Hüseynov barəsində Şəki ŞRPŞ-nin İstintaq bölməsində araşdırma aparılır.\nBAKI, 27 noyabr — Sputnik. Şəkidə koronavirus infeksiyasına yoluxmuş rayon sakininin yaşadığı evi tərk etməsi barədə Şəki Şəhər Rayon Polis Şöbəsinə məlumat daxil olub.\nSputnik Azərbaycan Daxili İşlər Nazirliyinin Mətbuat Xidmətinin Şəki regional qrupunun məlumatına istinadla xəbər verir ki, rayon sakini Davud Hüseynovun COVID-19 testinin nəticəsi pozitiv olduğuna görə, ev şəraitində müalicə təyin edilsə də o, qaydaları pozaraq yaşadığı ünvanı tərk edib.\nPolis əməkdaşları tərəfindən dərhal həyata keçirilən tədbirlərlə D.Hüseynovun "Niva" markalı avtomobillə şəhər ərazisində hərəkətdə olduğu məlum olub. Onun olduğu ünvan müəyyən edilib və polis əməkdaşlarının da müşayiəti ilə evinə geri qaytarılıb.


Azərbaycan "yanğınsöndürən" maşındır?! » 168saat.com\n20.09.2019, 12:23, C.\n168saat.com » Siyasi » Azərbaycan "yanğınsöndürən" maşındır?!\n16:32 21 avqust Siyasi 29\nAzərbaycan və İran prezidentlərinin son telefon danışığı ondan xəbər verir ki, Moskvada üçlü - Rusiya, Azərbaycan və İran zirvə görüşünün təxirə salınmasının səbəbkarı nə Bakıdır, nə də Tehran. Moskvada Azərbaycan və İran prezidentləri ayrıca görüşməli idilər və bunun anonsu günlər öncədən verilmişdi, onlar bu görüşdə maraqlı idilər, ancaq onlardan asılı olmayan səbəbdən (Kremlin elan etdiyi "texniki səbəb") görüş baş tutmadı. Ona görə də İran və Azərbaycan prezidentləri heç olmazsa telefonla fikir mübadiləsi aparmağa ehtiyac duydular.\nAmerikanın ağır sanksiyalarının təsiri altında olan İranın qonşu ölkələrlə, o cümlədən Azərbaycanla əməkdaşlığa verdiyi əhəmiyyəti artıb. Bunu İran prezidenti Həsən Ruhaninin azərbaycanlı həmkarı İlham Əliyevə telefonla söhbətdə işlətdiyi ifadələr də göstərir. İlham Əliyev də əməkdaşlığın inkişafının əleyhinə deyil, tam əksinə İranı Ermənistanla birgə layihələrdən uzaqlaşdırmaq rəsmi Bakının əsas vəzifələrindən biridir. Sadəcə, Həsən Ruhaninin telefonda söylədiyi bir cümlə diqqəti cəlb edir. İkitərəfli təmaslardan məmnuniyyətini dilə gətirən Həsən Ruhani deyib: "İki ölkə arasındakı razılaşmaların yerinə yetirilməsinin sürətləndiriləcəyinə ümid edirəm".\nHansı razılaşma ləng həyata keçirilir ki, Həsən Ruhani sürətin artırılmasını arzu edir? Bəlkə söhbət Azərbaycanın Rəşt-Astara dəmiryolunun tikintisinə ayırmalı olduğu 500 milyon dollar razılaşmasından gedir?\nAmerika İranla bank köçürmələrinə qarşı sanksiyalar tətbiq edir. Ona görə də krediti ayırmaq asan məsələ deyil. Azərbaycanla İran arasında kredit razılaşması ABŞ prezidenti Barak Obamanın dövründə əldə olunub. Həmin dövrdə isə ABŞ-ın İrana qarşı indiki sanksiyaları qüvvədə deyil, əksinə nüvə razılaşması əldə olunmuş və İran iqtisadi inkişafa ümid edirdi. Donald Trampın prezident seçilməsi ilə bütün razılaşmalar pozuldu. Əlbəttə, Azərbaycan şimal-cənub nəqliyyat dəhlizinin işə düşməsində maraqlı olan ölkədir, ancaq bizdən asılı olmayan reallıqlar da yaranıb ki, Tehran bunu nəzərə almalıdır. Bu reallıqlarla hətta bəzən Rusiya hesablaşır. Təsadüfi deyil ki, Rusiya prezidenti Vladimir Putin İranın xarici işlər naziri Məhəmməd Zərifi ilə görüşdən bir neçə gün sonra belə ifadə işlətmişdi: "Biz yanğınsöndürən maşın deyilik ki, hər yerə özümüzü çatdıraq". Yəni Putin demək istəyirdi ki, əlbəttə Rusiya İranla tərəfdaşlığa və əməkdaşlığa davam edəcək, ancaq İranı Amerikanın sanksiyalarından qurtara bilməyəcək. Putinin təbirincə desək, Azərbaycan da yanğınsöndürən maşın deyil...\n"Dumanlı Albion", Uzaq Şərq və Tramp\nAmerikanın Prezidenti Böyük Britaniya səfəri ilə Yaponiyaya səfərini bir-birinin ardınca saldı. Ekspertlər bunu təsadüfi hesab etməyib, ABŞ-ın xarici siyasətinin bir sıra aktual özəllikləri ilə bağlayırlar. Vəziyyəti daha maraqlı edən Böyük Britaniya ilə Yaponiyanın coğrafi olaraq bir-birindən çox


(Məad) - Sirat körpüsü və əməl tərəzisi » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nSirat cəhənnəmin üzərindən çəkilən bir körpüdür ki, hamı onun üzərindən keçib, getməlidir. Deməli, behiştin yolu cəhənnəmin üzərindən keçdikdən sonradır. Qur`ani-kərim: “Sizin hamınız cəhənnəmə daxil olacaqsınız! (Sirata). Bu Allahın tərəfindən verilən qəti hökmdür. Sonra təqvalıları qurtaracağıq. (Nicat verəcəyik.) Və zülmkarları elə oradaca diz üstə çökmüş halda buraxacağıq!” (Məryəm, 71-72) Sirat körpüsündən keçmək olduqca çətin və çox xətərlidir. Bu körpüdən keçməyin asanlığı və çətinliyi əməllərin yaxşı və pis olmasına bağlıdır. Məşhur bir hədisdə oxuyuruq: “Bəzi insanlar bu körpüdən ildırım kimi keçib gedərlər. Bəzi şəxslər isə sürətli atlar kimi, bir dəstə insanlar isə diz-dizi (iməkləyərək) Sirat körpüsündə irəliləyərlər. Bir qrup insanlar piyada kimi gedərlər. Digərləri isə Siratdan asılı olan halda onu keçmək istəyər və cəhənnəm alovu onları yalayaraq, bəzi bədən üzvlərini ağzına alar!” (Bu hədis azacıq fərqlə Şiə və Sünnünün tanınmış mənbələrində, məs, Kənzul-ummal; hədis 39036, Qurtubi; c. 6; səh. 175, Məryəm surəsinin şərhi, Şeyx Səduqun “Əl-amali) kitabında bu hədisi İmam Sadiq (ə)-dan rəvayət edir. Və həmçinin Səhihi Buxari “Əs-sirati cisri cəhənnəm”, c. 8, s. 146)\nQiyamət gününün tərəzisi dedikdə isə, insanların yaxşı və pis əməllərinin ölçülməsi və qiymətləndirilməsi deməkdir. Ənbiya surəsinin 46-cı ayəsində belə buyurulur: “Biz ədalət tərəzilərini, Qiyamət günü bərpa edəcəyik. Və heç bir kəsə azacıq olsa da belə, zülm olunmayacaqdır. Əməl (yaxşı və ya pis əməl) bir xardal ağırlığı qədər balaca da olsa, yenə hesaba alarıq. Çünki biz hesablaşmağa yetərliyik!” Yaxud "Qariə" surəsinin 6-9-cu ayələrində buyurulur; “Lakin kimin (yaxşı) əməl tərəziləri ağır olsa razı, bəyənilmiş bir yaşayışda olacaqdır. Tərəziləri yüngül olanlar isə cəhənnəmə atılacaqdır!”\n11 fevral 2012 19:19\nSirat körpüsü və əməl tərəzisi.....\n9 fevral 2012 20:12\n9 fevral 2012 18:52\n9 fevral 2012 18:34\n9 fevral 2012 18:06\n9 fevral 2012 17:15\n9 fevral 2012 16:32


Qubada 48 mənzilli yeni yaşayış binasının tikintisinə başlanılıb VİDEO - AZƏRTAC – Azərbaycan Dövlət İnformasiya Agentliyi\nQubada 48 mənzilli yeni yaşayış binasının tikintisinə başlanılıb VİDEO\nQuba, 25 iyun, Elxan Yusifli, AZƏRTAC\nQuba şəhərində istismar müddəti başa çatan çoxmənzilli binaların sakinlərinin mənzil-məişət şəraitini yaxşılaşdırmaq məqsədilə 48 mənzilli yeni yaşayış binasının tikintisinə başlanılıb.\nAZƏRTAC-ın bölgə müxbiri xəbər verir ki, Prezident İlham Əliyevin “Quba şəhərində əhalinin mənzil-məişət şəraitinin yaxşılaşdırılmasına dair tədbirlər haqqında” Sərəncamı əsasında inşa olunan bina 4 mərtəbəlidir. İki girişdən ibarət çoxmənzilli binanın ümümi sahəsi 980 kvadratmetrdir.\nTikinti işlərinə apreldən başlanılıb. Hazırda binanın zirzəmisində dəmir konstruksiyaların quruşdırılması və betonlama işləri aparılır. İyuldan binada mişar daşı ilə hörgüyə başlanılacaq. Tikintidə əsasən yerli tikinti materiallardan istifadə olunur. İnşaat işlərində 60-dək rayon sakini işlə təmin olunub.\nBaş mühəndis Bəhmən Hüseynov bildirib ki, 48 mənzildən 20-si üç, 16-sı iki, 12-si isə bir otaqlıdır. Mənzillərin hər biri müasir standartlara uyğun istilik və elektrik sistemi ilə təhciz olunacaq və tam təmirli şəkildə əhalinin istifadəsinə veriləcək. Bundan əlavə binanın həyətində müasir qazanxana, avtomobil dayanacağı və sakinlərin istirahəti üçün park yaradılacaq.\nBinada mənzillə təmin olunacaq Quba sakinləri Leyla Əzizova və Mətanət Qonaqova AZƏRTAC-ın bölgə müxbirinə müsahibələrində göstərilən diqqət və qayğıya görə ölkə başçısına minnətdarlıqlarını bildiriblər.\nMolla Pənah Vaqif küçəsində inşa olunan çoxmənzilli bina gələn il sakinlərin istifadəsinə veriləcək.\nAZERTAG.AZ :Qubada 48 mənzilli yeni yaşayış binasının tikintisinə başlanılıb VİDEO


Azərbaycan yığması Özbəkistanda beynəlxalq turnirdə 4 medal qazanıb – Azərbaycan Boks Federasiyası\n01 İyul 2022, Cümə - 03:30\nAzərbaycan yığması Özbəkistanda beynəlxalq turnirdə 4 medal qazanıb\nÖzbəkistanın Fərqanə şəhərində yeniyetmə boksçular arasında İsrailjon Rüstəmovun xatirəsinə həsr olunan beynəlxalq turnirə yekun vurulub. Final döyüşlərində Azərbaycan millisinin 2 boksçusu çempionluq döyüşünə çıxıb.\nYığmamızın üzvü Məhəmmədəli Aşurəliyev (54 kq) həlledici qarşılaşmada qazaxıstanlı Bekkoja Jaksılıqla üz-üzə gəlib. Gərgin keçən döyüşdə qələbə qazanan həmyerlimiz fəxri kürsünün ən yüksək pilləsinə qalxıb.\nTağı Nəsibovun (50 kq) finaldakı rəqibi isə özbəkistanlı İlhom Erqaşev olub. Qarşılaşma ev sahibinin qələbəsi ilə yekunlaşdığından təmsilçimiz gümüş medalla kifayətlənib.\nBeləliklə, Azərbaycan, Özbəkistan, Qazaxıstan, Tacikistan və Qırğızıstandan 164 idmançının qatıldığı yarışı milli komandamız 1 qızıl, 1 gümüş və 2 bürünc mükafatla bitirib. Aşurəliyevin 1-ci, Nəsibovun 2-ci olduğu turnirdə Məhəmmədəli Qasımzadə (57 kq) və Ziya Həsənov (66 kq) 3-cü yeri tutublar.\nQeyd edək ki, yarışın yekununda Azərbaycan millisinin baş məşqçisi Vaqif Kazımov və referimiz Fikrət Hacıyevə fəxri diplomlar verilib.


M.azadliq - Tezbazar.az\nTezbazar.az ▸ Daşınmaz Əmlak ▸ Torpaq sahəsi ▸ azadliq\nElan kodu: 807531\nQiymət 442 000 Azn\n6.5 sot torpaq sahəsi ilə birlikdə ev Rəsulzadə (Kirov) qəsə bəsində Azadlıq prospekti nin sonunda, Azadlıq metrosu, Favo rit marketin yaxınlığında yerləşir. Bütün ərazinin və evin ö zəl mülkiyyət kupçası var. Yerləşdiyi ərazi çox bahalı və ya xşıdır. Villa, obyekt, çoxmərtəbəli bina tikintisi üçün uyğu ndur. Bütün kommunal xətlər, qaz, su, elektrik daimidir. Evi n, ərazinin sökülmə təhlükəsi yoxdur. Ev sökülüb, başqa yerə daşınıb, yenidən quraşdırıla bilər. Üzərində 2ci mərtəbə ti kmək də olar. Ev 3 otaqdan ibarətdir, istidir və nəmişlik yo xdur. Yaxınlıqda market, xəstəxana, poliklinika, məktəb, bax ar, bütün infrastruktur var. 260.000 dollar, endirim var\n3 sot Torpaq sahesi\nBakida kupcali torpaq satilir\nTəcili...!!! Zaqulba qəsəbəsi, Bakı dairəvi yolun kənarında\nev alqi satqisi turlar avia biletler ev satilir kondisoner temiri mebel temiri metbex stolu masazirda satilan evler h2h kredit evler sebet.az turlar.az kondisioner ustasi serfeli serfeli kredit masinlar ucuz ve serfeli evler samsung galaxy s7 edge qiymeti bakida islenmis note 3


Avropa Oyunlarının bağlanış merasimine biletler tükenmek üzredir - Azadliq Xeber\nAvropa Oyunlarının bağlanış merasimine biletler tükenmek üzredir\n15.06.2015 / 17:41 xeber –\nİyunun 12-də Bakı-2015 Birinci Avropa Oyunlarının möhtəşəm açılış mərasimindən sonra əhali bağlanış mərasiminə də bilet alır. Odur ki, satış məntəqələrində saatlarla növbə gözləyirlər.\nTamaşaçılar qeyri-adi şou və unudulmaz təqdimatı izlədikdən sonra bağlanış mərasiminə maraq artıb. Satış məntəqəsindən bildirilib ki, açılış mәrasimindәn sonra bağlanış mәrasiminә 8 min, ötən gün isə 15 min bilet satılıb. 10 və 20 manatlıq biletlər satılıb qurtarıb, hazırda isə yalnız 50 manatlıq biletlər qalıb.\nSatış təmsilçisi Vahid Qayıbxanov deyir ki, Avropa Oyunlarına maraq həqiqətən çox böyükdür: "Nəinki xarici vətəndaşlarda, həm də yerli vətəndaşlarda açılışdan sonra maraq inanılmaz dərəcədə artıb. Bağlanışa demək olar ki, yerlər məhduddur. Nəinki bağlanış mərasiminə, oyunlara da demək olar ki, yerlər çox az qalıb".\nSakinlərin çoxu etiraf edir ki, açılış mərasiminə qədər bilet almağa risk etməyiblər. Ancaq möhtəşəm şounu izlədikdən sonra bağlanış mərasiminə də bilet almaq qərarına gəliblər:\n– "Çox möhtəşəm idi. İzlədik. Bu gün də qərar verdik ki, əgər açılış belə möhtəşəm olubsa, deməli, bağlanış da belə olacaq. Ona görə də gəldik bilet almağa".\n– "Açılış mərasiminə söz ola bilməz. Həyatımda ələ belə zövq almamışdım".\nSatış məntəqəsindən bildiriblər ki, yerli tamaşaçılar tərəfindən xüsusi maraq göstərilən bir sıra idman oyunlarına isə biletlər məhdud sayda qalıb.\nVahid Qayıbxanovun sözlərinə görə, tamaşaçılar arasında güləş, boks, cüdo, voleybol, üzgüçülüyə maraq daha çoxdur: "Demək olar ki, biletlər çox az qalıb. Ona görə də xahiş edirəm ki, kim bilet alacaqsa, tez müraciət etsin".\nİdmançılarımızın Birinci Avropa Oyunlarına qalibiyyətlə başlaması vətəndaşları bilet satış məntəqələrinə gəlməyə daha da həvəsləndirib. Onlar idmançılarımıza oyunların keçirildiyi arenalardan dəstək olmaq istəyirlər:\n– "Bakı Kristal Zalında boks izləmək üçün bilet alacağam. Açılışda iştirak etməmişdim. Ancaq bağlanış mərasiminə qatılacağam".\n– "Qardaşım Vasif sambo üzrə yarışacaq. Onu izləmək istəyirik. İnşallah, o da qalib gəlib, qızıl medal qazanar və himnimizi səsləndirər".\nOyunların biletlərini satış məntəqələrindən, Bakı Avropa Oyunlarının rəsmi saytından onlayn şəkildə əldə etmək mümkündür.


Alman-Azərbaycan Xarici Ticarət Palatası ilə görüş keçirilib – TIME\nTIME rəsmi mənbəyə istinadən bildirir ki, Dövlət Vergi Xidmətinin rəisi Orxan Nəzərli ölkəmizin vergi sistemində aparılan islahatlara diqqət çəkərək, bu islahatların biznes və investisiya mühitinin yaxşılaşdırılması, vergi yükünün azaldılması, vergilərin optimallaşdırılması, vergi orqanları ilə sahibkarlar arasında münasibətlərin yeni müstəvidə qurulması və vergi inzibatçılığının təkmilləşdirilməsi ilə bağlı olduğunu bildirib.\nDövlət Vergi Xidmətinin başlıca strategiyası dövlətin həyata keçirdiyi fiskal siyasətə uyğun olaraq vergi ödəyiciləri tərəfindən büdcəyə ödənilən vergilərin tam və vaxtında ödənilməsini təmin etməkdir. Müasir iqtisadi şərait, biznes mühiti, iqtisadiyyatın strukturunda baş verən dəyişikliklər həm vergi ödənişlərinin təmin edilməsi, həm də vergi inzibatçılığının həyata keçirilməsi baxımından qarşıya yeni tələblər qoyur.\nVergi inzibatçılığının və qanunvericiliyin təkmilləşdirilməsi, vergi ödəyicilərinə göstərilən xidmətlərin keyfiyyətinin artırılması, vergi ödəyiciləri ilə əlaqələrin yeni müstəvidə qurulması həyata keçirilən islahatların əsas prioritetlərindəndir. Vurğulanıb ki, Dövlət Vergi Xidməti biznes nümayəndələri, o cümlədən Alman-Azərbaycan Xarici Ticarət Palatası ilə əməkdaşlığa, açıq dialoqa və qarşılıqlı fikir mübadiləsinə böyük əhəmiyyət verir. Müzakirələr üçün platformaya çevrilmiş bu əlaqələr biznes mühitinin yaxşılaşdırılması prosesinə töhfə verir.\nAHK Azərbaycanın İdarə Heyətinin sədri Fərid İsayev Azərbaycan və Almaniya arasında iqtisadi əməkdaşlığın genişləndiyini, ölkələrimiz arasında imzalanmış müxtəlif sənədlərin xarici investorların iqtisadiyyatın müxtəlif sahələrdə fəal iştirakına əlverişli şərait yaratdığını bildirib. Qeyd edilib ki, iqtisadi əlaqələrin möhkəmlənməsində “AHK Azərbaycan”ın fəaliyyəti mühüm əhəmiyyət kəsb edir.\n#Xarici Ticarət Palatası\nPrevious Azərbaycanda ilk dəfə həyata keçirilən agent bankçılıq layihəsinə start verilib\nNext İstehlaka yararsız qida məhsulları məhv edilib